Ọjọ Iṣẹgun, Tusidee, gan-an lo fi eto ọhun si, kawọn ọlọpaa too sọ pe awọn yoo sọ ọ di wahala mọ ọn lọwọ. Ileeṣe ọlọpaa ti kọ lẹta sawọn mọlẹbi Kuti to ni gb̀ọngan African Shrine pe awọn yoo ti ibẹ pa, nitori ijọba ko fọwọ si iru eto bẹẹ lasiko yii, nitori o ṣee ṣe ko ṣakoba fun awọn eto daadaa ti ijọba ti ni lọkan fun araalu. Ohun tawọn ̀ọlọpaa wi niyẹn o, ṣugbọn Ṣeun Kuti toun naa jẹ olorin nla laarin awọn ọmọ Oloogbe Fẹla Anikulapo ti sọ pe o ti di dandan ki eto ọhun waye, bo tilẹ jẹ pe awọn ko ni i ṣe e mọ ni gbọngan African Shrine. O ni, “Mo ti pinnu bayii lati tẹle aṣẹ awọn ẹbi mi pe a ko gbọdọ ṣe e mọ ni gbọngan tiwa, ṣugbọn mo ṣetan lati dara pọ mọ awọn ẹlẹgbẹ mi yooku lori bi a oo ṣe ṣe ipade wa, mi o lero pe o yẹ ki iyẹn jẹ iṣoro. “Ijọba ko ṣẹṣẹ maa di wa lọwọ wa, wọn ti kọkọ ṣe e lasiko ti iwọde n lọ lọwọ, lọjọ yẹn naa ni wọn kede ofin konile-gbele, ni bayii, wọn tun fẹẹ lo agbara le wa lori pe ki a ma kora wa jọ lati jiroro. Ohun ti mo mọ ni pe ijọba ko le pa wa lẹnu mọ.”


Nitori ọrọ SARS, awọn ọlọpaa ti gbọngan Africa Shrine pa l’Ekoo

O ni, “Mo ti pinnu bayii lati tẹle aṣẹ awọn ẹbi mi pe a ko gbọdọ ṣe e mọ ni gbọngan tiwa, ṣugbọn mo ṣetan lati dara pọ mọ awọn ẹlẹgbẹ mi yooku lori bi a oo ṣe ṣe ipade wa, mi o lero pe o yẹ ki iyẹn jẹ iṣoro. “Ijọba ko ṣẹṣẹ maa di wa lọwọ wa, wọn ti kọkọ ṣe e lasiko ti iwọde n lọ lọwọ, lọjọ yẹn naa ni wọn kede ofin konile-gbele, ni bayii, wọn tun fẹẹ lo agbara le wa lori pe ki a ma kora wa jọ lati jiroro. Ohun ti mo mọ ni pe ijọba ko le pa wa lẹnu mọ.”


Aadọta miliọnu lawọn ajinigbe fẹẹ gba lori ọmọ mẹta ti wọn ji gbe l’Ondo

Bii aadọta miliọnu naira lawọn ajinigbe ti wọn ji awọn ọmọ mẹta kan gbe l’Ondo n beere fun bayii. Laarin ilu kan ti wọn n pe ni Owo si Ifọn, nijọba ibilẹ Ọsẹ, ni wọn ti ji awọn ọmọ ọhun gbe pẹlu awọn iya wọn, atawọn eeyan marun un mi-in lopin ọsẹ to kọja. Ilu kan ti wọn n pe ni lmoru, ni wọn sọ pe wọn n lọ fun ayẹyẹ pataki kan. Bakan naa la gbọ pe wọn tun ti ji awọn eeyan marun-un kan ti wọn n lọ si Eko jẹẹjẹ wọn gbe laarin ilu kan to n jẹ Ago Asabia, ṣaaju Elegbeka, lojuna Benin si Akurẹ. ALAROYE gbọ pe nibi ti ọkunrin awakọ kan ti n gbiyanju lati sa mọ wọn lọwọ ni wọn ti yinbọn fun un, to si ku lojuẹsẹ. Ohun tawọn eeyan agbegbe naa n sọ ni pe latigba ti awọn ẹlẹwọn kan ti raaye sa lọgba ẹwọn ni wahala ijinigbe ti pọ ju lagbegbe ọhun. Agbẹnusọ ileeṣẹ ọlọpaa ipinlẹ Ondo, Tee-Leo Ikoro, sọ pe oun ko ti i gbọ nipa iṣẹlẹ ọhun, bẹẹ lawọn eeyan agbegbe naa ko ti i fọrọ ọhun to ileeṣẹ ọlọpaa leti paapaa.


ALAROYE gbọ pe nibi ti ọkunrin awakọ kan ti n gbiyanju lati sa mọ wọn lọwọ ni wọn ti yinbọn fun un, to si ku lojuẹsẹ. Ohun tawọn eeyan agbegbe naa n sọ ni pe latigba ti awọn ẹlẹwọn kan ti raaye sa lọgba ẹwọn ni wahala ijinigbe ti pọ ju lagbegbe ọhun. Agbẹnusọ ileeṣẹ ọlọpaa ipinlẹ Ondo, Tee-Leo Ikoro, sọ pe oun ko ti i gbọ nipa iṣẹlẹ ọhun, bẹẹ lawọn eeyan agbegbe naa ko ti i fọrọ ọhun to ileeṣẹ ọlọpaa leti paapaa. Tẹ o ba gbagbe, lasiko wahala rogbodiyan SARS lawọn ẹlẹwọn kan raaye sa lọgba ẹwọn, latigba naa lawọn eeyan agbegbe ọhun ti sọ pe gbogbo igba ni wọn n ji eeyan gbe nibẹ


Tẹ o ba gbagbe, lasiko wahala rogbodiyan SARS lawọn ẹlẹwọn kan raaye sa lọgba ẹwọn, latigba naa lawọn eeyan agbegbe ọhun ti sọ pe gbogbo igba ni wọn n ji eeyan gbe nibẹ


Trump ti kede ara ẹ l’Amẹrika, o ni oun loun jawe olubori

Jide Alabi Aarẹ orilẹ-ede Amẹrika, Donald Trump, ti kede pe oun loun wọle ninu idibo aarẹ to waye lọjọ kẹta, oṣu kọkanla, ọdun yii. Lori ikanni abẹyẹfo ẹ lo ti sọ pe awọn ti wọn n pariwo kiri pe Joe Biden lo wọle, iroyin ayederu ni wọn n gbe ka. Aarẹ yii fi kun un pe, “Ki lo mu awọn oniroyin ayederu yii maa ro pe Joe Biden lo maa di aarẹ, ti wọn ko si fẹẹ kọbi ara si esi ibo tiwa rara. Awa naa n mura de wọn daadaa, bẹẹ lo baayan ninu jẹ, ohun ti wọn sọ ofin orile-ede Amẹrika da bayii nitori ibo 2020. “Pupọ ninu awọn to jẹ olubẹwo nibi ti wọn ti n ka esi ibo ni wọn ko fun laaye rara, ti awọn ọmọ ẹgbẹ oṣelu ‘The Democrats’ fi raaye tọwọ bọ esi ibo aimọye miliọnu lati fi ṣatilẹyin fun oludije wọn.” Aarẹ Amẹrika yii ni ohun ti oun mọ daju ni pe awọn eeyan gidi nilẹ Amẹrika ko ni i maa woran ki ibo ti wọn lawọn kan fi ṣeru lati gbe Biden wọle dohun itẹwọgba rara, nitori pe gbogbo aye pata lo n wo ibi ti ọrọ ọhun yoo ja si.


Iwọde SARS l’Ekoo: Awọn ṣọja binu si Sanwo-Olu patapata!

Ademọla Adejare Bi Gomina ipinlẹ Eko, Babajide Sanwo-Olu, ba mọ pe bi ọrọ igbimọ ti oun gbe dide yoo ti pada ja si niyi, boya ni yoo gbe igbimọ kankan dide lori iwọde SARS to ṣẹlẹ loṣu to kọja, niṣe ni iba dakẹ jẹẹjẹ bii omi adagun. Ṣugbọn nitori ko jọ pe ọrọ naa ye gomina yii lati ibẹrẹ, o si ti ro pe ohun ti wọn le fi eto ati ọgbọn ijọba bo gbogbo ohun to ṣẹlẹ mọlẹ ni, o gbe igbimọ kan dide lati wadii ohun to fa rogbodiyan iwọde SARS, ohun ti awọn ọdọ n fẹ ati ohun ti awọn le ṣe. Igbimọ yii ti waa di nnkan mi-in si i lọrun bayii ṣaa o, nitori awọn aṣiri to n tu niwaju igbimọ naa lojoojumọ ti sọ Sanwo-Olu ati awọn ṣọja di ọta ara wọn, boya ni ajọṣẹ gidi kan yoo ti aarin wọn jade mọ, nitori bi awọn ṣọja ṣe n binu si ọkunrin gomina yii, bẹẹ ni gomina naa n binu si wọn. Ṣugbọn apa gomina ko ka ṣọja, nitori ko si ohun ti oromọdiẹ yoo fi ẹyẹ aṣa ṣe. Awọn ṣọja n binu, wọn ni Sanwo-Olu purọ mọ awọn ni gbangba, o doju ti awọn pe oun ko mọ bi awọn ṣe de too-geeti ni Lẹkki, bẹẹ oun lo ranṣẹ pe awọn. Sanwo-Olu naa n binu pe ọrọ yii, ọrọ awo ni, ki i ṣe ohun to yẹ ko lu jade rara, bawo lawọn olori ologun yoo ṣe waa maa tu aṣiri ohun ti awo ṣe.


Ṣugbọn apa gomina ko ka ṣọja, nitori ko si ohun ti oromọdiẹ yoo fi ẹyẹ aṣa ṣe. Awọn ṣọja n binu, wọn ni Sanwo-Olu purọ mọ awọn ni gbangba, o doju ti awọn pe oun ko mọ bi awọn ṣe de too-geeti ni Lẹkki, bẹẹ oun lo ranṣẹ pe awọn. Sanwo-Olu naa n binu pe ọrọ yii, ọrọ awo ni, ki i ṣe ohun to yẹ ko lu jade rara, bawo lawọn olori ologun yoo ṣe waa maa tu aṣiri ohun ti awo ṣe. Ṣugbọn awọn ologun ti wọn jade mọ ohun ti wọn n ṣe, wọn mọ pe bi ọrọ naa ti ri yii, bi awọn ko ba jade sọrọ soke, to ba di lọjọ iwaju, ti awọn ile-ẹjọ agbaye ba ko iwe aṣiṣe tawọn ṣe kalẹ fawọn, ati Buhari ati awọn olori ṣọja pata, gbogbo wọn le fara gba a, ti wọn yoo dero ẹwọn, iyẹn bi ile-ẹjọ agbaye yii ko ba ni ki wọn yẹgi fun wọn, nitori pe wọn mọ bi awọn ṣọja kan ti yinbọn pa awọn eeyan ti wọn ṣewọde, awọn ti wọn ko mu ohun ija dani, ti wọn ko si fajangbọn, to jẹ nibi ti wọn jokoo si jẹẹjẹ lawọn ṣọja ti lọọ bawọn. Ọrọ ti burẹkẹ bayii ṣaa o, awọn ṣọja ti jade wa siwaju igbimọ, wọn ti ṣalaye ọrọ, kaluku si ti mọ ohun ti wọn jọ se ti ile fi jona. Ṣugbọn awọn aṣiri kan ṣi wa ti ko ti i tu sita tan.


Ṣugbọn awọn ologun ti wọn jade mọ ohun ti wọn n ṣe, wọn mọ pe bi ọrọ naa ti ri yii, bi awọn ko ba jade sọrọ soke, to ba di lọjọ iwaju, ti awọn ile-ẹjọ agbaye ba ko iwe aṣiṣe tawọn ṣe kalẹ fawọn, ati Buhari ati awọn olori ṣọja pata, gbogbo wọn le fara gba a, ti wọn yoo dero ẹwọn, iyẹn bi ile-ẹjọ agbaye yii ko ba ni ki wọn yẹgi fun wọn, nitori pe wọn mọ bi awọn ṣọja kan ti yinbọn pa awọn eeyan ti wọn ṣewọde, awọn ti wọn ko mu ohun ija dani, ti wọn ko si fajangbọn, to jẹ nibi ti wọn jokoo si jẹẹjẹ lawọn ṣọja ti lọọ bawọn. Ọrọ ti burẹkẹ bayii ṣaa o, awọn ṣọja ti jade wa siwaju igbimọ, wọn ti ṣalaye ọrọ, kaluku si ti mọ ohun ti wọn jọ se ti ile fi jona. Ṣugbọn awọn aṣiri kan ṣi wa ti ko ti i tu sita tan. Bo tilẹ jẹ awọn ṣọja yii gba pe awọn wa nibẹ, awọn lọ si too-geeti ni Lẹkki lati tu awọn ọdọ ti wọn n ṣe iwọde naa ka, sibẹ lojoojumọ lawọn ṣọja yii n ta ku pe awọn kọ lawọn yinbọn nibi iṣẹlẹ naa, ati pe ẹnikẹni ko ku nibẹ. Bẹẹ gomina Sanwo-Olu funra ẹ ti gba pe oun ri oku meji, oun si de ọsibitu funra oun lati ri ọpọlọpọ awọn ti ibọn ba nibi oju ija yii, o si sọ fawọn oniroyin pe gẹgẹ bii fidio ti oun ri, awọn ṣọja lo yinbọn. Yatọ si eyi, girangiran ni awọn ọta ibọn kun ibi ti wọn ti da gbogbo ẹ ru ni too-geeti yii, awọn onimọ si ti ni ọta ibọn naa ki i ṣe tawọn ọdaran, o jọ tawọn ologun Naijiria daadaa.


Bo tilẹ jẹ awọn ṣọja yii gba pe awọn wa nibẹ, awọn lọ si too-geeti ni Lẹkki lati tu awọn ọdọ ti wọn n ṣe iwọde naa ka, sibẹ lojoojumọ lawọn ṣọja yii n ta ku pe awọn kọ lawọn yinbọn nibi iṣẹlẹ naa, ati pe ẹnikẹni ko ku nibẹ. Bẹẹ gomina Sanwo-Olu funra ẹ ti gba pe oun ri oku meji, oun si de ọsibitu funra oun lati ri ọpọlọpọ awọn ti ibọn ba nibi oju ija yii, o si sọ fawọn oniroyin pe gẹgẹ bii fidio ti oun ri, awọn ṣọja lo yinbọn. Yatọ si eyi, girangiran ni awọn ọta ibọn kun ibi ti wọn ti da gbogbo ẹ ru ni too-geeti yii, awọn onimọ si ti ni ọta ibọn naa ki i ṣe tawọn ọdaran, o jọ tawọn ologun Naijiria daadaa. Ta lo waa yinbọn o, eeyan meloo lo si ku? Ta lo pa wọn? Lara awọn iṣoro to wa niwaju igbimọ yii niyẹn.


Ta lo waa yinbọn o, eeyan meloo lo si ku? Ta lo pa wọn? Lara awọn iṣoro to wa niwaju igbimọ yii niyẹn. Yoo ṣoro ki ọrọ yii too niyanju pata o. Ohun to mu ki ọrọ naa yanju de ibi to de yii ni pe ki i ṣe lẹyin ti wọn fa wahala ni Lẹkki ni ijọba ipinlẹ Eko gbe igbimọ dide. Nigba togun naa ti n le, ti awọn ọdọ yii ni awọn ko gba rara mọ, ti wọn n gbegi dina ni marosẹ, ti wọn tẹdo si Lẹkki ati Sẹkiteeria ni Alausa, ti wọn ko si jẹ ki awọn onimọto lọ, nigba naa ni ijọba ipinlẹ Eko ti sare gbe igbimọ yii dide, ọjọ kọkandinlogun, oṣu kẹwaa, ni wọn si ṣe ifilọlẹ igbimọ naa, ti ijọba ni ki wọn tete bẹrẹ iṣẹ wọn. Adajọ Doris Okuwobi ni wọn fi ṣe olori igbimọ naa, wọn si ko awọn meje mi-in ti i, wọn ni ki wọn fi oṣu mẹfa ṣe iṣẹ wọn.


Yoo ṣoro ki ọrọ yii too niyanju pata o. Ohun to mu ki ọrọ naa yanju de ibi to de yii ni pe ki i ṣe lẹyin ti wọn fa wahala ni Lẹkki ni ijọba ipinlẹ Eko gbe igbimọ dide. Nigba togun naa ti n le, ti awọn ọdọ yii ni awọn ko gba rara mọ, ti wọn n gbegi dina ni marosẹ, ti wọn tẹdo si Lẹkki ati Sẹkiteeria ni Alausa, ti wọn ko si jẹ ki awọn onimọto lọ, nigba naa ni ijọba ipinlẹ Eko ti sare gbe igbimọ yii dide, ọjọ kọkandinlogun, oṣu kẹwaa, ni wọn si ṣe ifilọlẹ igbimọ naa, ti ijọba ni ki wọn tete bẹrẹ iṣẹ wọn. Adajọ Doris Okuwobi ni wọn fi ṣe olori igbimọ naa, wọn si ko awọn meje mi-in ti i, wọn ni ki wọn fi oṣu mẹfa ṣe iṣẹ wọn. Ijọba ni oun fẹẹ mọ ohun to n bi awọn ọdọ yii ninu lori ọrọ SARS, oun fẹ ki awọn ọdọ mu amọran wa lori ohun ti ijọba yoo ṣe ti iru iwọde bayii ko fi ni i waye mọ, oun si fẹ ki kaluku jade wa ki wọn waa sọ ohun ti awọn ọlọpaa SARS yii ṣe fawọn gan-an. Afi bii ẹni pe ọrọ naa daru mọ ijọba Sanwo-Olu funra ẹ loju, nitori lọjọ keji to gbe igbimọ yii dide, ọjọ naa jẹ ogunjọ, oṣu kẹwaa, niṣe nijọba kede lojiji pe awọn yoo bẹrẹ ofin konilegbele jake-jado ipinlẹ Eko, ati pe ofin naa yoo bẹrẹ ni deede aago mẹrin irọlẹ ọjọ naa, ki kaluku tete gba ile ẹ lọ. Ọrọ naa ba awọn eeyan lojiji, nitori wọn ko ro o ti rara, awọn ti wọn si ti wa ọna kan tabi omi-in de ibi iṣẹ wọn ko mọ bi wọn yoo ṣe sare pada wa sile koo to di aago mẹrin irọlẹ ti ijọba da, nitori ni bii aago kan ọṣan ni wọn ṣe ikede naa.


Ijọba ni oun fẹẹ mọ ohun to n bi awọn ọdọ yii ninu lori ọrọ SARS, oun fẹ ki awọn ọdọ mu amọran wa lori ohun ti ijọba yoo ṣe ti iru iwọde bayii ko fi ni i waye mọ, oun si fẹ ki kaluku jade wa ki wọn waa sọ ohun ti awọn ọlọpaa SARS yii ṣe fawọn gan-an. Afi bii ẹni pe ọrọ naa daru mọ ijọba Sanwo-Olu funra ẹ loju, nitori lọjọ keji to gbe igbimọ yii dide, ọjọ naa jẹ ogunjọ, oṣu kẹwaa, niṣe nijọba kede lojiji pe awọn yoo bẹrẹ ofin konilegbele jake-jado ipinlẹ Eko, ati pe ofin naa yoo bẹrẹ ni deede aago mẹrin irọlẹ ọjọ naa, ki kaluku tete gba ile ẹ lọ. Ọrọ naa ba awọn eeyan lojiji, nitori wọn ko ro o ti rara, awọn ti wọn si ti wa ọna kan tabi omi-in de ibi iṣẹ wọn ko mọ bi wọn yoo ṣe sare pada wa sile koo to di aago mẹrin irọlẹ ti ijọba da, nitori ni bii aago kan ọṣan ni wọn ṣe ikede naa. N lọrọ ba di girigiri, kaluku n wa ọna bi yoo ti ṣe dele. Nirọlẹ ọjọ naa, ni bii aago mẹfa aabọ si meje lalẹ ni awọn ṣọja de si Lẹkki. Bi wọn si ti debẹ ni iro ibọn bẹrẹ si i ṣẹlẹ, ni ọrọ ba di bo o lọ o ya, oku bẹrẹ si i sun kaakiri.


N lọrọ ba di girigiri, kaluku n wa ọna bi yoo ti ṣe dele. Nirọlẹ ọjọ naa, ni bii aago mẹfa aabọ si meje lalẹ ni awọn ṣọja de si Lẹkki. Bi wọn si ti debẹ ni iro ibọn bẹrẹ si i ṣẹlẹ, ni ọrọ ba di bo o lọ o ya, oku bẹrẹ si i sun kaakiri. Lẹyin ti wọn ti da wahala silẹ ni ọjọ yii, ọrọ naa fẹju si i lọjọ keji, awọn ọdọ kan binu, wọn dana sun awọn ile ati ileeṣẹ awọn eeyan ti wọn ro pe wọn lọwọ si idaamu awọn, ati awọn oloṣelu kọọkan, nigba naa ni awọn janduku si yi wọ aarin wọn, ti wọn gba ọrọ naa kanri, awọn si lo iṣẹlẹ naa lati fi da wahala silẹ ati lati fi jale kaakiri. Nigba ti wọn yoo fi pana ọrọ naa, nnkan ti bajẹ kọja kekere. Eyi mu ki iṣẹ igbimọ ti Sanwo-Olu gbe dide yii ya kiakia, nitori wọn ko duro mọ, wọn bẹrẹ iṣẹ lẹsẹkẹsẹ ni.


Lẹyin ti wọn ti da wahala silẹ ni ọjọ yii, ọrọ naa fẹju si i lọjọ keji, awọn ọdọ kan binu, wọn dana sun awọn ile ati ileeṣẹ awọn eeyan ti wọn ro pe wọn lọwọ si idaamu awọn, ati awọn oloṣelu kọọkan, nigba naa ni awọn janduku si yi wọ aarin wọn, ti wọn gba ọrọ naa kanri, awọn si lo iṣẹlẹ naa lati fi da wahala silẹ ati lati fi jale kaakiri. Nigba ti wọn yoo fi pana ọrọ naa, nnkan ti bajẹ kọja kekere. Eyi mu ki iṣẹ igbimọ ti Sanwo-Olu gbe dide yii ya kiakia, nitori wọn ko duro mọ, wọn bẹrẹ iṣẹ lẹsẹkẹsẹ ni. Ohun to si fa eyi ko ju pe ijọba fẹẹ fi han gbogbo aye pe awọn ti mura si ọrọ naa, awọn si ti fẹẹ wadii ohun to ṣẹlẹ, pe ki kaluku fọkanbalẹ, awọn yoo ridii okodoro.Ni bii ọjọ kẹrin iṣẹlẹ yii ni igbimọ naa ti jokoo, ti wọn ti ni ki awọn eeyan maa mu ẹri wọn wa, nitori iṣẹ ti bẹrẹ loju mejeeji niyẹn. Ko too digba yii, Sanwo-Olu ti jade to ni oun kọ loun ran awọn ṣọja niṣẹ, oun ko tilẹ mọ kinni kan nipa ẹ, awọn to lagbara ju oun lọ lo wa nidii ọrọ naa o. Ileeeṣẹ ologun paapaa sare jade, awọn naa ni awọn ko mọ kinni kan nipa ẹ o, awọn ko tilẹ debẹ rara, iṣẹ awọn lawọn n ṣe ni baraaki awọn, ko sẹni to mọ ohun to ṣẹlẹ ni Lẹkki. Ṣugbọn nigba ti ọmọbinrin oṣere kan, Obianuju Udeh (DJ Switch) jade pẹlu fidio tirẹ, to fi awọn ṣọja han nibi iṣẹlẹ naa ni gbogbo igba ti ibọn n ro, to fawọn ṣọja han nibi ti wọn ti n sare kiri ati nibi ti awọn eeyan ti n gbe oku to ku, to si ṣalaye pe oun ri awọn ṣọja ti wọn n ko awọn oku sinu mọto wọn, ti ileeṣẹ ajafẹtọọ-ọmọniyan agbaye, Amnesty International, si tu aṣiri bi awọn ṣọja ṣe rin lati Bonny Camp l’Ekoo de too-geeti Lẹkki, awọn ologun naa ri i pe aṣiri ti tu patapata.


Ohun to si fa eyi ko ju pe ijọba fẹẹ fi han gbogbo aye pe awọn ti mura si ọrọ naa, awọn si ti fẹẹ wadii ohun to ṣẹlẹ, pe ki kaluku fọkanbalẹ, awọn yoo ridii okodoro.Ni bii ọjọ kẹrin iṣẹlẹ yii ni igbimọ naa ti jokoo, ti wọn ti ni ki awọn eeyan maa mu ẹri wọn wa, nitori iṣẹ ti bẹrẹ loju mejeeji niyẹn. Ko too digba yii, Sanwo-Olu ti jade to ni oun kọ loun ran awọn ṣọja niṣẹ, oun ko tilẹ mọ kinni kan nipa ẹ, awọn to lagbara ju oun lọ lo wa nidii ọrọ naa o. Ileeeṣẹ ologun paapaa sare jade, awọn naa ni awọn ko mọ kinni kan nipa ẹ o, awọn ko tilẹ debẹ rara, iṣẹ awọn lawọn n ṣe ni baraaki awọn, ko sẹni to mọ ohun to ṣẹlẹ ni Lẹkki. Ṣugbọn nigba ti ọmọbinrin oṣere kan, Obianuju Udeh (DJ Switch) jade pẹlu fidio tirẹ, to fi awọn ṣọja han nibi iṣẹlẹ naa ni gbogbo igba ti ibọn n ro, to fawọn ṣọja han nibi ti wọn ti n sare kiri ati nibi ti awọn eeyan ti n gbe oku to ku, to si ṣalaye pe oun ri awọn ṣọja ti wọn n ko awọn oku sinu mọto wọn, ti ileeṣẹ ajafẹtọọ-ọmọniyan agbaye, Amnesty International, si tu aṣiri bi awọn ṣọja ṣe rin lati Bonny Camp l’Ekoo de too-geeti Lẹkki, awọn ologun naa ri i pe aṣiri ti tu patapata. Ohun to jẹ ki awọn jẹwọ niyẹn o, ki i ṣe pe wọn fẹẹ jẹwọ tẹlẹ. Nigba ti fidio ọmọbinrin yii jade, wọn wa a titi ki wọn mu un, wọn le e kirakira, ṣugbọn wọn ko ri i, nitori ọmọbinrin ohun ti ra mọ wọn loju ki wọn too mọ ijamba to ṣe fun wọn. Ibinu ọrọ yii, ati alaye ti Sanwo-Olu funra ẹ ṣe pe awọn ṣọja lo yinbọn ninu fidio, oun foju ara oun ri oku meji, lo jẹ ki awọn ṣọja jade, ti wọn fi jẹwọ pe loootọ lawọn lọ sibi iṣẹlẹ Lẹkki, ṣugbọn Gomina Sanwo-Olu funra ẹ lo ranṣẹ pe awọn, ṣugbọn awọn ko yinbọn pa ẹnikẹni ni tawọn o. Bawo ni ṣọja yoo ṣe lọ sibi kan ti ko ni i yinbọn, awọn oku ti wọn si ku yii nkọ?


Ohun to jẹ ki awọn jẹwọ niyẹn o, ki i ṣe pe wọn fẹẹ jẹwọ tẹlẹ. Nigba ti fidio ọmọbinrin yii jade, wọn wa a titi ki wọn mu un, wọn le e kirakira, ṣugbọn wọn ko ri i, nitori ọmọbinrin ohun ti ra mọ wọn loju ki wọn too mọ ijamba to ṣe fun wọn. Ibinu ọrọ yii, ati alaye ti Sanwo-Olu funra ẹ ṣe pe awọn ṣọja lo yinbọn ninu fidio, oun foju ara oun ri oku meji, lo jẹ ki awọn ṣọja jade, ti wọn fi jẹwọ pe loootọ lawọn lọ sibi iṣẹlẹ Lẹkki, ṣugbọn Gomina Sanwo-Olu funra ẹ lo ranṣẹ pe awọn, ṣugbọn awọn ko yinbọn pa ẹnikẹni ni tawọn o. Bawo ni ṣọja yoo ṣe lọ sibi kan ti ko ni i yinbọn, awọn oku ti wọn si ku yii nkọ? Ta lo pa wọn, ati pe nibo lawọn oku naa wa gan-an, nitori nigba ti ilẹ ọjọ keji yoo fi mọ, ko sẹni to ri oku nibi kan, bẹẹ fidio yii ṣafihan awọn oku to ku, ọmọbinrin to ya fidio naa si ṣalaye pe oun ri awọn ṣọja ti wọn n fi ọkọ gbọọrọ wọn ko awọn oku lọ. Nibi ni iṣẹ igbimọ yii ti bẹrẹ. Nitori pe ẹri to wa niwaju wọn fi han pe ogunlọgọ awọn eeyan lo ku, ohun ti wọn kọ fẹẹ wadii ni ibi ti awọn oku naa wa, ki wọn si le mọ ibi ti wọn yoo ti ri wọn ati iru awọn eeyan ti wọn jẹ gan-an.


Ta lo pa wọn, ati pe nibo lawọn oku naa wa gan-an, nitori nigba ti ilẹ ọjọ keji yoo fi mọ, ko sẹni to ri oku nibi kan, bẹẹ fidio yii ṣafihan awọn oku to ku, ọmọbinrin to ya fidio naa si ṣalaye pe oun ri awọn ṣọja ti wọn n fi ọkọ gbọọrọ wọn ko awọn oku lọ. Nibi ni iṣẹ igbimọ yii ti bẹrẹ. Nitori pe ẹri to wa niwaju wọn fi han pe ogunlọgọ awọn eeyan lo ku, ohun ti wọn kọ fẹẹ wadii ni ibi ti awọn oku naa wa, ki wọn si le mọ ibi ti wọn yoo ti ri wọn ati iru awọn eeyan ti wọn jẹ gan-an. Nibi yii ni igbimọ naa ti kọkọ ni iṣoro pẹlu awọn ṣọja, nitori ọrọ naa di wahala diẹ ki wọn too wọle si ọsibitu awọn ologun yii l’Ekoo. Ko too digba naa, awọn igbimọ yii ti kọwe si awọn ṣọja pe ki wọn waa ṣalaye niwaju igbimọ bi ọrọ ti ri, nigba to jẹ awọn naa ti jẹwọ bayii pe awọn wa ni Lẹkki, nibi ti ina ibọn ti n dahun lori awọn ọdọ ti wọn n sẹwọde. Wọn ni nibi ti ọrọ de duro naa, afi ki awọn ṣọja yii jade wa lati sọ tẹnu wọn, ki wọn waa ṣalaye bo ti jẹ ijọba ipinlẹ Eko lo pe wọn, ki wọn si sọ ohun ti wọn ṣe gan-an.


Nibi yii ni igbimọ naa ti kọkọ ni iṣoro pẹlu awọn ṣọja, nitori ọrọ naa di wahala diẹ ki wọn too wọle si ọsibitu awọn ologun yii l’Ekoo. Ko too digba naa, awọn igbimọ yii ti kọwe si awọn ṣọja pe ki wọn waa ṣalaye niwaju igbimọ bi ọrọ ti ri, nigba to jẹ awọn naa ti jẹwọ bayii pe awọn wa ni Lẹkki, nibi ti ina ibọn ti n dahun lori awọn ọdọ ti wọn n sẹwọde. Wọn ni nibi ti ọrọ de duro naa, afi ki awọn ṣọja yii jade wa lati sọ tẹnu wọn, ki wọn waa ṣalaye bo ti jẹ ijọba ipinlẹ Eko lo pe wọn, ki wọn si sọ ohun ti wọn ṣe gan-an. N lawọn ṣọja ba yari, wọn ni awọn ko ni i jẹ iru ipe bẹẹ, pe awọn ko ni i yọju sigbimọ kan. Alaye ti Niyi Ọṣọba, Alukoro fun ileeṣẹ awọn ologun ọwọ kọkanlelọgorin (81 Division) ti ọrọ yii kan ṣe ni pe awọn ko ni kinni kan ti awọn fẹẹ ṣe niwaju igbimọ, nitori ki i ṣe igbimọ lo ran awọn niṣẹ. Wọn ni ijọba Eko lo ran awọn, awọn ni wọn pe awọn ki awọn waa ba wọn le awọn ọdọ to n da ilu laamu naa kuro nibi ti wọn wa, bo ba si waa di pe ọrọ ti dewaju igbimọ, ijọba Eko to ran awọn niṣẹ naa ni yoo pada waa pe awọn pe ki awọn yọju sibẹ, lẹta ni wọn si gbọdo kọ. O jọ pe lẹyin tawọn ṣọja sọrọ yii, lẹta jade sọwọ awọn ọga wọn loootọ lati ọdọ ịjọba, n lawọn ṣọja yii ba gba lati yọju siwaju igbimọ, wọn lawọn n bọ waa sọ tẹnu awọn naa, ko too di pe wọn parọ ti ki i ṣe tawọn mọ awọn.


N lawọn ṣọja ba yari, wọn ni awọn ko ni i jẹ iru ipe bẹẹ, pe awọn ko ni i yọju sigbimọ kan. Alaye ti Niyi Ọṣọba, Alukoro fun ileeṣẹ awọn ologun ọwọ kọkanlelọgorin (81 Division) ti ọrọ yii kan ṣe ni pe awọn ko ni kinni kan ti awọn fẹẹ ṣe niwaju igbimọ, nitori ki i ṣe igbimọ lo ran awọn niṣẹ. Wọn ni ijọba Eko lo ran awọn, awọn ni wọn pe awọn ki awọn waa ba wọn le awọn ọdọ to n da ilu laamu naa kuro nibi ti wọn wa, bo ba si waa di pe ọrọ ti dewaju igbimọ, ijọba Eko to ran awọn niṣẹ naa ni yoo pada waa pe awọn pe ki awọn yọju sibẹ, lẹta ni wọn si gbọdo kọ. O jọ pe lẹyin tawọn ṣọja sọrọ yii, lẹta jade sọwọ awọn ọga wọn loootọ lati ọdọ ịjọba, n lawọn ṣọja yii ba gba lati yọju siwaju igbimọ, wọn lawọn n bọ waa sọ tẹnu awọn naa, ko too di pe wọn parọ ti ki i ṣe tawọn mọ awọn. Nigba to si di ọjọ keje, oṣu kọkanla, ti a wa yii, awọn ọga ṣọja lati 81 Division yii yọju siwaju igbimọ to n wadii iṣẹlẹ SARS. Awọn mẹrin ni wọn yọju lọjọ naa, awọn ti 65 Batallion lo wa sibẹ, nitori awọn gan-an ni wọn ni wọn lọ sibi iṣẹlẹ naa. Awọn naa kọwe tiwọn dani, ẹni to si ṣaaju wọn, Musa Etsu-Ndagi, sọ pe Gomina Sanwo-Olu gan-an lo pe oun ni bii aago meje aabọ alẹ ọjọ naa, to ni awọn ṣọja n yinbọn ni Lẹkki.


Nigba to si di ọjọ keje, oṣu kọkanla, ti a wa yii, awọn ọga ṣọja lati 81 Division yii yọju siwaju igbimọ to n wadii iṣẹlẹ SARS. Awọn mẹrin ni wọn yọju lọjọ naa, awọn ti 65 Batallion lo wa sibẹ, nitori awọn gan-an ni wọn ni wọn lọ sibi iṣẹlẹ naa. Awọn naa kọwe tiwọn dani, ẹni to si ṣaaju wọn, Musa Etsu-Ndagi, sọ pe Gomina Sanwo-Olu gan-an lo pe oun ni bii aago meje aabọ alẹ ọjọ naa, to ni awọn ṣọja n yinbọn ni Lẹkki. O ni gomina kan sọ foun pe ọga ṣọja kan ti wọn pe ni Bello lati 65 Batallion ni Bonny Camp lo wa nidii ọrọ yii o, oun lo ṣaaju awọn to n yinbọn. Etsu-Ndagi ni lẹsẹkẹsẹ loun ti pe Bello, ti oun si beere pe ki lo de to n yinbọn ni too-geeti. O ni niṣe ni Bello kọ ‘haa’, to ni awọn ko ma yinbọn lu ẹnikẹni o, ofurufu lawọn n yinbọn awọn si.


O ni gomina kan sọ foun pe ọga ṣọja kan ti wọn pe ni Bello lati 65 Batallion ni Bonny Camp lo wa nidii ọrọ yii o, oun lo ṣaaju awọn to n yinbọn. Etsu-Ndagi ni lẹsẹkẹsẹ loun ti pe Bello, ti oun si beere pe ki lo de to n yinbọn ni too-geeti. O ni niṣe ni Bello kọ ‘haa’, to ni awọn ko ma yinbọn lu ẹnikẹni o, ofurufu lawọn n yinbọn awọn si. Niwaju igbimọ yii naa, wọn pe Bello funra ẹ ko waa sọrọ, n loun naa ba sọ pe ki wọn ma da awọn ti wọn n gbe rumọọsi (ahesọ) kiri lohun, o ni loootọ lawọn wa ni Lẹkki yii, ṣugbọn awọn ko yinbọn lu ẹnikẹni. Nigba ti Bello yoo kuku tilẹ fa ọrọ naa ya, o ni inu awọn ọdọ ti wọn n ṣe iwọde naa dun gan-an nigba ti wọn ri awọn ṣọja ti wọn debẹ. “Ẹ wo o, nigba ti a debẹ, niṣe ni inu awọn ọdọ ti wọn n ṣewọde naa n dun ṣinkin, emi funra mi ni mo si n fun wọn ni piọwọta ti wọn n mu.


Niwaju igbimọ yii naa, wọn pe Bello funra ẹ ko waa sọrọ, n loun naa ba sọ pe ki wọn ma da awọn ti wọn n gbe rumọọsi (ahesọ) kiri lohun, o ni loootọ lawọn wa ni Lẹkki yii, ṣugbọn awọn ko yinbọn lu ẹnikẹni. Nigba ti Bello yoo kuku tilẹ fa ọrọ naa ya, o ni inu awọn ọdọ ti wọn n ṣe iwọde naa dun gan-an nigba ti wọn ri awọn ṣọja ti wọn debẹ. “Ẹ wo o, nigba ti a debẹ, niṣe ni inu awọn ọdọ ti wọn n ṣewọde naa n dun ṣinkin, emi funra mi ni mo si n fun wọn ni piọwọta ti wọn n mu. Mo n bẹ wọn ni, pe ki gbogbo wọn waa maa lọ sile nitori kọfiu ti ijọba ti ṣe, gbogbo wọn si gba si mi lẹnu, wọn n lọ sile wọn wọọrọ. Afi bi awọn janduku kan ṣe bẹ de, ti wọn da wahala bolẹ, ti wọn fẹẹ maa ṣe awọn eeyan leṣe. Nibi ti a ti mura lati gba awọn eeyan naa silẹ ree.


Mo n bẹ wọn ni, pe ki gbogbo wọn waa maa lọ sile nitori kọfiu ti ijọba ti ṣe, gbogbo wọn si gba si mi lẹnu, wọn n lọ sile wọn wọọrọ. Afi bi awọn janduku kan ṣe bẹ de, ti wọn da wahala bolẹ, ti wọn fẹẹ maa ṣe awọn eeyan leṣe. Nibi ti a ti mura lati gba awọn eeyan naa silẹ ree. Bi ọrọ naa si ti le to, awa ko yinbọn kankan lu ẹni kan o, gbogbo ibọn ti a n yin, oke ni a n yin in si, ka fi le le awọn janduku naa lọ ni! Ko si ootọ ninu awọn ti wọn n gbe ọrọ kiri pe awọn ri oku, tabi pe awa n fi mọto wa ko awọn oku. Wọn n fiyẹn ba wa jẹ lasan ni!” Bayii ni awọn yii rojọ lọjọ naa ti wọn si ba tiwọn lọ.


Bi ọrọ naa si ti le to, awa ko yinbọn kankan lu ẹni kan o, gbogbo ibọn ti a n yin, oke ni a n yin in si, ka fi le le awọn janduku naa lọ ni! Ko si ootọ ninu awọn ti wọn n gbe ọrọ kiri pe awọn ri oku, tabi pe awa n fi mọto wa ko awọn oku. Wọn n fiyẹn ba wa jẹ lasan ni!” Bayii ni awọn yii rojọ lọjọ naa ti wọn si ba tiwọn lọ. Ṣugbọn ẹjọ naa ri bakan loju awọn ti wọn n gbọ o, nitori ọrọ ti wọn sọ yatọ pata si ohun ti awọn eeyan ti ri lori fidio, ati bi wọn ti ri awọn ṣọja nibẹ ti wọn n le awọn eeyan kiri, ti iro ibọn si n dun lakọlakọ. Nitori ẹ lawọn igbimọ naa ṣe ni awọn ṣi n reti awọn ọga ṣọja mi-in si i, nitori ọrọ naa ko ti i debi ti awọn ti le ri gbogbo okodoro ti awọn n wa kiri. Eyi lo si ṣẹlẹ lọjọ Satide to lọ yii, nigba ti awọn ọga ṣọja wa lati 81 Division, lọjọ naa ni gbẹgẹdẹ gbina taara, aṣiri ọrọ si jade ju ti tẹlẹ lọ.


Ṣugbọn ẹjọ naa ri bakan loju awọn ti wọn n gbọ o, nitori ọrọ ti wọn sọ yatọ pata si ohun ti awọn eeyan ti ri lori fidio, ati bi wọn ti ri awọn ṣọja nibẹ ti wọn n le awọn eeyan kiri, ti iro ibọn si n dun lakọlakọ. Nitori ẹ lawọn igbimọ naa ṣe ni awọn ṣi n reti awọn ọga ṣọja mi-in si i, nitori ọrọ naa ko ti i debi ti awọn ti le ri gbogbo okodoro ti awọn n wa kiri. Eyi lo si ṣẹlẹ lọjọ Satide to lọ yii, nigba ti awọn ọga ṣọja wa lati 81 Division, lọjọ naa ni gbẹgẹdẹ gbina taara, aṣiri ọrọ si jade ju ti tẹlẹ lọ. Birigedia Ahmed Taiwo lo ṣaaju wọn wa, oun naa si ba awọn ọmọ igbimọ naa ti wọn duro sẹpẹsẹpẹ. Ko pẹ ti wọn de ti wọn fi bẹrẹ si i tu kẹkẹ ọrọ, bo si tilẹ jẹ pe ọrọ rẹ naa ko fi bẹẹ yatọ si ti awọn ti wọn sọrọ tẹlẹ, to si ko ijọba Eko siyọnu, agaga Gomina Sanwo-Olu. Ọgagun Taiwo ni ki oun sọ tootọ fun gbogbo awọn ti wọn jokoo, inu awọn olori ṣọja ko dun rara si Gomina Sanwo-Olu.


Birigedia Ahmed Taiwo lo ṣaaju wọn wa, oun naa si ba awọn ọmọ igbimọ naa ti wọn duro sẹpẹsẹpẹ. Ko pẹ ti wọn de ti wọn fi bẹrẹ si i tu kẹkẹ ọrọ, bo si tilẹ jẹ pe ọrọ rẹ naa ko fi bẹẹ yatọ si ti awọn ti wọn sọrọ tẹlẹ, to si ko ijọba Eko siyọnu, agaga Gomina Sanwo-Olu. Ọgagun Taiwo ni ki oun sọ tootọ fun gbogbo awọn ti wọn jokoo, inu awọn olori ṣọja ko dun rara si Gomina Sanwo-Olu. O ni ohun to si n bi awọn ọga yii ninu ni pe Sanwo-Olu purọ mọ awọn ni gbangba, o si sẹ awọn loju gbogbo aye. Taiwo ni ko sohun ti i ba kan awọn ninu ọrọ yii bi ko ba jẹ gomina naa ko ranṣẹ pe awọn ni. O ni ki gbogbo awọn ti wọn jokoo gbọ, ko si ohun to buru ninu ki nnkan ṣẹlẹ ki gomina ranṣẹ pe awọn alaabo to ba mọ pe wọn le yanju ọrọ naa kiakia, nitori bẹẹ, ohun to yẹ ki Sanwo-Olu ṣe naa lo ṣe yẹn.


O ni ohun to si n bi awọn ọga yii ninu ni pe Sanwo-Olu purọ mọ awọn ni gbangba, o si sẹ awọn loju gbogbo aye. Taiwo ni ko sohun ti i ba kan awọn ninu ọrọ yii bi ko ba jẹ gomina naa ko ranṣẹ pe awọn ni. O ni ki gbogbo awọn ti wọn jokoo gbọ, ko si ohun to buru ninu ki nnkan ṣẹlẹ ki gomina ranṣẹ pe awọn alaabo to ba mọ pe wọn le yanju ọrọ naa kiakia, nitori bẹẹ, ohun to yẹ ki Sanwo-Olu ṣe naa lo ṣe yẹn. Ṣugbọn lati waa maa purọ ni gbangba pe ko sẹni to ran awọn ṣọja niṣẹ, oun ko mọ bi wọn ti debẹ, oga awọn ṣọja naa ni ọrọ naa fa ibinu yọ fawọn gan-an ni. N lo ba bẹrẹ si i ṣalaye bi ọrọ naa ti jẹ nikọọkan, ati bi kinni naa ṣe kan awọn ṣọja to wa nibẹ, iyẹn ni Bonny Camp. O ni nigba ti wahala ọrọ yii bẹrẹ si i fẹju, ẹni ti Sanwo-Olu gbiyanju lati ri ba sọrọ ni Aarẹ Muhammadu Buhari, ṣugbọn ko tete ri i ba sọrọ nigba naa, nigba ti ipa rẹ lori igbiyanju naa si pin lo lọọ ba olori awọn oṣiṣẹ nileeṣẹ Aarẹ sọrọ, to sọ ohun to n lọ l’Ekoo fun un.


Ṣugbọn lati waa maa purọ ni gbangba pe ko sẹni to ran awọn ṣọja niṣẹ, oun ko mọ bi wọn ti debẹ, oga awọn ṣọja naa ni ọrọ naa fa ibinu yọ fawọn gan-an ni. N lo ba bẹrẹ si i ṣalaye bi ọrọ naa ti jẹ nikọọkan, ati bi kinni naa ṣe kan awọn ṣọja to wa nibẹ, iyẹn ni Bonny Camp. O ni nigba ti wahala ọrọ yii bẹrẹ si i fẹju, ẹni ti Sanwo-Olu gbiyanju lati ri ba sọrọ ni Aarẹ Muhammadu Buhari, ṣugbọn ko tete ri i ba sọrọ nigba naa, nigba ti ipa rẹ lori igbiyanju naa si pin lo lọọ ba olori awọn oṣiṣẹ nileeṣẹ Aarẹ sọrọ, to sọ ohun to n lọ l’Ekoo fun un. Iyẹn ni ko ni suuru foun, oun yoo fun un lesi laipẹ, ṣugbọn ko jọ pe o ri esi gidi mu wa lasiko, ohun to jẹ ki Sanwo-Olu funra ẹ pe ọga awọn ṣọja pata niyẹn, iyẹn Burutai. Taiwo loun mọ daadaa pe Sanwo-Olu ti pe Buratai ko too di pe o tilẹ ba awọn sọrọ rara. O ni nigba ti awọn gba ipe gomina yii, ti awọn si mura lati ba a ṣe ohun to bẹ awọn, ko si awọn ṣọja ti awọn yoo lo nilẹ, funra olori awọn ologun yii, iyẹn Buratai, lo faṣẹ si i pe ki awọn lọọ ko awọn ọmọọṣe ologun kan ti wọn wa ni ileewe ẹkọṣẹ ologun, pe ki wọn lọọ yanju ọrọ naa.


Iyẹn ni ko ni suuru foun, oun yoo fun un lesi laipẹ, ṣugbọn ko jọ pe o ri esi gidi mu wa lasiko, ohun to jẹ ki Sanwo-Olu funra ẹ pe ọga awọn ṣọja pata niyẹn, iyẹn Burutai. Taiwo loun mọ daadaa pe Sanwo-Olu ti pe Buratai ko too di pe o tilẹ ba awọn sọrọ rara. O ni nigba ti awọn gba ipe gomina yii, ti awọn si mura lati ba a ṣe ohun to bẹ awọn, ko si awọn ṣọja ti awọn yoo lo nilẹ, funra olori awọn ologun yii, iyẹn Buratai, lo faṣẹ si i pe ki awọn lọọ ko awọn ọmọọṣe ologun kan ti wọn wa ni ileewe ẹkọṣẹ ologun, pe ki wọn lọọ yanju ọrọ naa. Lorọ kan, gẹgẹ bii Ọgagun Taiwo yii ti wi, ki i ṣe awọn ṣọja ti wọn ti n ṣiṣẹ tẹlẹ ni wọn ko lọ sibẹ, awọn ọmọ ẹkọṣe ologun ni. O ni iyẹn lo fa a ti awọn ko fi ko ọta sinu ibọn wọn, ti awọn kan sọ fun wọn pe ki wọn maa yinbọn soke lasan, ki wọn le fi le awọn eeyan naa lọ nibẹ ni. Taiwo ni ohun to dun awọn ju ni pe Sanwo-Olu tun ni oun ri awọn eeyan to ku, bẹẹ awọn meji to ku yii, ẹni kan ti wọn ri ni ọna Admiralty Way, ni bii maili mẹta si too-geti ni Lẹkki ni, bẹẹ ki i ṣe ọta ibọn lo pa iyẹn, wahala ni wọn lo pa a. Ẹni keji to tun ni oun ri lọsibitu to ku, ki i ṣe Lẹkki ni wọn ti gbe e wa, Yaba ni wọn ti gbe oun wa.


Lorọ kan, gẹgẹ bii Ọgagun Taiwo yii ti wi, ki i ṣe awọn ṣọja ti wọn ti n ṣiṣẹ tẹlẹ ni wọn ko lọ sibẹ, awọn ọmọ ẹkọṣe ologun ni. O ni iyẹn lo fa a ti awọn ko fi ko ọta sinu ibọn wọn, ti awọn kan sọ fun wọn pe ki wọn maa yinbọn soke lasan, ki wọn le fi le awọn eeyan naa lọ nibẹ ni. Taiwo ni ohun to dun awọn ju ni pe Sanwo-Olu tun ni oun ri awọn eeyan to ku, bẹẹ awọn meji to ku yii, ẹni kan ti wọn ri ni ọna Admiralty Way, ni bii maili mẹta si too-geti ni Lẹkki ni, bẹẹ ki i ṣe ọta ibọn lo pa iyẹn, wahala ni wọn lo pa a. Ẹni keji to tun ni oun ri lọsibitu to ku, ki i ṣe Lẹkki ni wọn ti gbe e wa, Yaba ni wọn ti gbe oun wa. O ni ko si ẹni to ri oku nibi kan, nitori awọn ṣọja tawọn ko yinbọn paayan, ko si si oku rẹpẹtẹ to sun ni Lẹkki. Taiwo ni ki ọrọ naa le ye gbogbo eeyan loun ṣe jade, ki wọn si mọ pe inu n bi awọn si gomina to purọ mọ awọn. Ohun to ṣẹlẹ bayii ni pe kaka ki ọrọ naa niyanju, o tubọ n fọ loju si i ni.


O ni ko si ẹni to ri oku nibi kan, nitori awọn ṣọja tawọn ko yinbọn paayan, ko si si oku rẹpẹtẹ to sun ni Lẹkki. Taiwo ni ki ọrọ naa le ye gbogbo eeyan loun ṣe jade, ki wọn si mọ pe inu n bi awọn si gomina to purọ mọ awọn. Ohun to ṣẹlẹ bayii ni pe kaka ki ọrọ naa niyanju, o tubọ n fọ loju si i ni. Gbogbo eeyan agbaye lo ri i pe oku sun ni Lẹkki; nitori awọn fidio ti wọn ri ati awọn ti kinni naa ṣẹlẹ loju wọn; awọn ṣọja ti wọn ni awọn ko debẹ tẹlẹ ti gba pe awọn debẹ bayii, ṣugbọn awọn ko yinbọn; Gomina Sanwo-Olu to sọ pe oun ko ran ṣọja niṣẹ ko sọrọ mọ lati ọjọ ti awọn yẹn ti tu aṣiri pe oun lo ran awọn; ni bayii, awọn ṣọja ti binu si gomina patapata, wọn lo purọ mọ awọn. Ta ni yoo waa ba wọn yanju ẹ? Nibo lọrọ naa yoo yọri si?


Gbogbo eeyan agbaye lo ri i pe oku sun ni Lẹkki; nitori awọn fidio ti wọn ri ati awọn ti kinni naa ṣẹlẹ loju wọn; awọn ṣọja ti wọn ni awọn ko debẹ tẹlẹ ti gba pe awọn debẹ bayii, ṣugbọn awọn ko yinbọn; Gomina Sanwo-Olu to sọ pe oun ko ran ṣọja niṣẹ ko sọrọ mọ lati ọjọ ti awọn yẹn ti tu aṣiri pe oun lo ran awọn; ni bayii, awọn ṣọja ti binu si gomina patapata, wọn lo purọ mọ awọn. Ta ni yoo waa ba wọn yanju ẹ? Nibo lọrọ naa yoo yọri si? Wọn wa lẹnu ẹ o!


Awọn mọlẹbi ṣeto adura fun Owolẹwa, ọmọ Omu-Aran to di aṣoju nilẹ Amẹrika

Stephen Ajagbe, Ilorin Ọjọ Aiku, Sannde, ọsẹ yii, ni eto adura pataki kan waye fun ọmọ bibi ilu Omu-Aran, Adeoye Owolẹwa, ẹni to jawe olubori ibo lati ṣoju ẹkun Columbia nile aṣofin ilẹ Amẹrika. Awọn ẹbi pẹlu aṣọ ẹgbẹjọda ni wọn Ṣeto adura naa fun aṣeyọri ọkunrin ọhun nipo tuntun to ṣẹṣẹ bọ si. Imaamu agba ilu Omu-Aran, Alhaji Sọdiq Alalobo, lo dari eto adura naa to waye ninu agboole Owolẹwa to wa ni Igangu, l’Omu-Aran, nijọba ibilẹ Irẹpọdun, nipinlẹ Kwara. O ka ẹsẹ kuraani kan lati gbe adura rẹ lẹyin, o bẹbe pe ki Ọlọrun tubọ fun Owolẹwa ni ọpọlọpọ aṣeyọri. Nigba to n sọrọ nibi eto naa, Olomu tilu Omu-Aran, Ọba Abdulraheem Adeoti, ẹni ti Eesa Omu-Aran, Oloye Jide Adebayọ ṣoju fun, ni inu oun dun fun aṣeyọri naa, paapaa bo ṣe jẹ igba akọkọ ti ọmọ orilẹ-ede yii yoo de iru ipo bẹẹ nilẹ Amẹrika. Kabiyesi gbadura ki Ọlọrun tẹsiwaju lati maa mu ohun rere bẹẹ waye lasiko toun wa lori aleefa.


O ka ẹsẹ kuraani kan lati gbe adura rẹ lẹyin, o bẹbe pe ki Ọlọrun tubọ fun Owolẹwa ni ọpọlọpọ aṣeyọri. Nigba to n sọrọ nibi eto naa, Olomu tilu Omu-Aran, Ọba Abdulraheem Adeoti, ẹni ti Eesa Omu-Aran, Oloye Jide Adebayọ ṣoju fun, ni inu oun dun fun aṣeyọri naa, paapaa bo ṣe jẹ igba akọkọ ti ọmọ orilẹ-ede yii yoo de iru ipo bẹẹ nilẹ Amẹrika. Kabiyesi gbadura ki Ọlọrun tẹsiwaju lati maa mu ohun rere bẹẹ waye lasiko toun wa lori aleefa. O lo anfaani naa lati ṣe adura fun gbogbo ọmọ bibi ilu Omu-Aran, nile, loko ati lẹyin odi, fun aṣeyọri alailẹgbẹ yii. Ẹni to gbẹnusọ fun mọlẹbu naa, Alhaji Funshọ Owolẹwa, ni idile Owolẹwa lo maa n saaba ṣaaju ninu gbogbo ohun to dara tawọn eeyan le rokan. O ni ki Ọlọrun tubọ ṣe igbega fun ẹbi naa, nitori pe oun nigbagbọ pe awọn ohun ọtun to tun ga ju eyi lọ ṣi n bọ lọna.


O lo anfaani naa lati ṣe adura fun gbogbo ọmọ bibi ilu Omu-Aran, nile, loko ati lẹyin odi, fun aṣeyọri alailẹgbẹ yii. Ẹni to gbẹnusọ fun mọlẹbu naa, Alhaji Funshọ Owolẹwa, ni idile Owolẹwa lo maa n saaba ṣaaju ninu gbogbo ohun to dara tawọn eeyan le rokan. O ni ki Ọlọrun tubọ ṣe igbega fun ẹbi naa, nitori pe oun nigbagbọ pe awọn ohun ọtun to tun ga ju eyi lọ ṣi n bọ lọna. Lẹyin eto adura naa ni gbogbo ẹbi kọwọọ jo lọ si aafin kabiyesi tilu tifọn lati ba a yọ fun aṣeyọri to ṣoju rẹ naa.


Lẹyin eto adura naa ni gbogbo ẹbi kọwọọ jo lọ si aafin kabiyesi tilu tifọn lati ba a yọ fun aṣeyọri to ṣoju rẹ naa.


Opurọ buruku ni Eyitayọ Jẹgẹdẹ, ko sẹni to fẹẹ pa a – Akeredolu

Jide Alabi Gomina Rotimi Akeredolu ti bu ẹnu atẹ lu bi Amofin Eyitayọ Jẹgẹdẹ ṣe kọwe sileeṣẹ ọlọpaa pe awọn eeyan kan fẹẹ pa oun, nitori ti oun gbe ọrọ ibo gomina ipinlẹ Ondo lọ sile-ẹjọ. Laipẹ yii ni oludije fun ipo gomina ninu ẹgbẹ oṣelu PDP, Eyitayọ, kegbajare pe oriṣiiriṣii ipade lawọn eeyan kan n ṣe lati fi gbẹmi oun, nitori ti oun gba ile-ẹjọ lọ, lati ta ko esi ibo to gbe Akeredolu wọle pada gẹgẹ bii gomina. Ni kete to sọrọ yii lawọn ọmọ ẹgbẹ oṣelu PDP ti kẹnu bo o, ti wọn si sọ fun un pe ko sẹnikan bayii to ri tiẹ ro mọ ninu ẹgbẹ oṣelu APC, ati pe ẹgbẹ naa ko lepa ẹmi ẹnikẹni. Wọn ni idaamu to de ba Eyitayọ Jẹgẹdẹ lori bi Rotimi Akeredolu, ṣe wọle lẹẹkan si i lo ṣi n da ọkan ẹ ru, ati pe iyẹn gan-an lo fa a to fi n wa ohun ti ko sọnu kiri. Ninu ọrọ ti Oluranlọwọ fun Eyitayọ Jẹgẹdẹ nipa eto iroyin, Ọgbẹni Gbenga Akinmọyọ, kọ sileeṣẹ ọlọpaa lo ti sọ pe ẹgbẹ oṣelu PDP fẹẹ fi asiko yii sọ fun awọn ẹṣọ agbofinro pe niṣe lawọn eeyan kan n lepa ẹmi ọkunrin oloṣelu naa kiri. Bakan naa lo tun sọ pe ẹgbẹ oṣelu PDP nigbagbọ pe niwọn igba ti awọn ti kegbajare ọrọ ọhun sita bayii, ileeṣẹ ọlọpaa yoo gbe igbesẹ to yẹ lori rẹ.


Wọn ni idaamu to de ba Eyitayọ Jẹgẹdẹ lori bi Rotimi Akeredolu, ṣe wọle lẹẹkan si i lo ṣi n da ọkan ẹ ru, ati pe iyẹn gan-an lo fa a to fi n wa ohun ti ko sọnu kiri. Ninu ọrọ ti Oluranlọwọ fun Eyitayọ Jẹgẹdẹ nipa eto iroyin, Ọgbẹni Gbenga Akinmọyọ, kọ sileeṣẹ ọlọpaa lo ti sọ pe ẹgbẹ oṣelu PDP fẹẹ fi asiko yii sọ fun awọn ẹṣọ agbofinro pe niṣe lawọn eeyan kan n lepa ẹmi ọkunrin oloṣelu naa kiri. Bakan naa lo tun sọ pe ẹgbẹ oṣelu PDP nigbagbọ pe niwọn igba ti awọn ti kegbajare ọrọ ọhun sita bayii, ileeṣẹ ọlọpaa yoo gbe igbesẹ to yẹ lori rẹ. Loju ẹsẹ tọrọ yii ti jade naa lawọn ọmọ ẹgbẹ oṣelu APC ti fesi, ohun ti wọn si sọ ni pe o maa dara ki Eyitayọ Jẹgẹdẹ kọju mọ awọn iwe irọ to ko jọ, to loun fẹẹ lo niwaju igbimọ ti yoo gbọ ẹsun oriṣiiriṣii lori eto ibo gomina, dipo awuyewuye irọ to fẹẹ da silẹ yii. Wọn ni bo tilẹ jẹ pe yoo kuna lori ẹjọ to pe ọhun, sibẹ niṣe lo tun n wa ọna oriṣiiriṣii mi-in to fẹẹ fi da ipinlẹ ọhun ru. Wọn ni Jẹgẹdẹ ko ṣẹṣẹ maa parọ kiri, ati pe eyi to tun fẹẹ bẹrẹ ẹ yii, ariwo lasan ni, ko sẹnikẹni to ni in lọkan lati ṣe aburu kan bayii fun un.


Loju ẹsẹ tọrọ yii ti jade naa lawọn ọmọ ẹgbẹ oṣelu APC ti fesi, ohun ti wọn si sọ ni pe o maa dara ki Eyitayọ Jẹgẹdẹ kọju mọ awọn iwe irọ to ko jọ, to loun fẹẹ lo niwaju igbimọ ti yoo gbọ ẹsun oriṣiiriṣii lori eto ibo gomina, dipo awuyewuye irọ to fẹẹ da silẹ yii. Wọn ni bo tilẹ jẹ pe yoo kuna lori ẹjọ to pe ọhun, sibẹ niṣe lo tun n wa ọna oriṣiiriṣii mi-in to fẹẹ fi da ipinlẹ ọhun ru. Wọn ni Jẹgẹdẹ ko ṣẹṣẹ maa parọ kiri, ati pe eyi to tun fẹẹ bẹrẹ ẹ yii, ariwo lasan ni, ko sẹnikẹni to ni in lọkan lati ṣe aburu kan bayii fun un. Ẹgbẹ oṣelu APC sọ pe lati ọjọ kẹwaa, oṣu kẹwaa, ọdun 2020 yii, lawọn eeyan wọn ti dibo yan ẹni ti ilu n fẹ, ati pe asiko yii gan-an lo yẹ ki Jẹgẹde gba fun Ọlọrun, ko yee wa ohun ti ko sọnu kiri. Wọn ni bo ṣe fẹẹ maa fi iroyin ijaya yii wa aanu awọn araalu sọdọ ara ẹ ki i ṣe ohun to bo bojumu rara.


Ẹgbẹ oṣelu APC sọ pe lati ọjọ kẹwaa, oṣu kẹwaa, ọdun 2020 yii, lawọn eeyan wọn ti dibo yan ẹni ti ilu n fẹ, ati pe asiko yii gan-an lo yẹ ki Jẹgẹde gba fun Ọlọrun, ko yee wa ohun ti ko sọnu kiri. Wọn ni bo ṣe fẹẹ maa fi iroyin ijaya yii wa aanu awọn araalu sọdọ ara ẹ ki i ṣe ohun to bo bojumu rara.


Gbogbo igba ti epo rọbi ba ti lọ soke ni bẹntiroolu yoo maa wọn si i- Ijọba Buhari

Bi awọn eeyan orile-ede yii ṣe n pariwo inira lori bi epo bẹntiroolu ṣe tun gbowo lori si i, ọkan ninu awọn minisita Buhari, Timipre Sylva, ti sọ pe ọrọ koronafairọọsi ati bi epo rọbi ṣe gbowo lori gan-an lo da wahala ọhun silẹ. Ninu ọrọ ẹ pẹlu awọn oniroyin nile ijọba lẹyin ti minisita fọrọ epo yii ṣepade tan pẹlu Aarẹ Muhammadu Buhari lo sọ pe, bi ileeṣẹ apoogun, Pfizer, ṣe kede pe oun ti ri oogun to le kapa arun koronafairọọsi ni owo–epo rọbi ti lọ soke, ati pe oun naa lo fa a ti owo–ori epo bẹntiroolu naa ṣe wọn si i. Sylva ni gbogbo igba ti epo rọbi ba ti n wọn lagbaaye ni yoo maa ni ipa lori iye ti wọn yoo maa ta jala epo bẹntiroolu, nitori latara epo rọbi naa ni wọn ti n yọ ọ. Tẹ o ba gbagbe, laipẹ yii ni jala epo bẹntiroolu kuro ni naira mejidinlọgọjọ (N158), to si di ohun ti wọn n ta ni naira mejidinlaadọsan-an (N168) si aadọsan-an naira (N170) bayii.


Ileeṣẹ ọlọpaa ipinlẹ Ọyọ bẹrẹ ayẹwo ọpọlọ fawọn SARS

Ọlawale Ajao, Ibadan Lẹyin ti ijọba apapọ ti fagi le ẹka ileeṣẹ ọlọpaa to n gbogun ti idigunjale nilẹ yii, iyẹn Special Anti-Robbery Squard ta a mọ si SARS, Ọga agba ọlọpaa ipinlẹ Ọyọ, CP Joe Nwachukwu Enwonwu, ti bẹrẹ ayẹwo ọpọlọ fawọn eeyan naa. Ninu atẹjade kan ti Agbẹnusọ fun ileeṣẹ ọlọpaa ipinlẹ Ọyọ, SP Olugbenga Fadeyi, fi ṣọwọ sawọn oniroyin n’Ibadan lorukọ CP Enwonwu, lo ti sọ pe igbesẹ ọhun wa ni ibamu pẹlu ibeere awọn ọdọ ti wọn fẹhonu han laipẹ yii, ninu eyi ti wọn ti beere fun ayẹwo ọpọlọ fawọn ọlọpaa SARS nitori bi awọn kan ninu wọn ṣe n huwa ọdaran ti ko jọ tọmọluabi eeyan rara. Gẹgẹ bo ṣe sọ, “oỌna mẹta layẹwo ọhun pin si, akọkọ ni ifọrọwanilẹnuwo lati mọ bi laakaye awọn ọlọpaa SARS atijọ yii ṣe pe si, ekeji ni ayẹwo ọpọlọ gan-an lati mọ awọn to ba ni ọdẹ ori ninu wọn, nigba ti ẹkẹta jẹ ayẹwo ẹjẹ lati mọ eyi to ba n jẹ ijẹkujẹ, mu ọti lile tabi fin egboogi oloro sagbari ninu wọn. “Awọn akọṣẹmọṣẹ to mọ nipa ayẹwo mẹtẹẹta yii lo ti wa n’Ibadan bayii, ti wọn si ti n ba iṣẹ wọn lọ bi mo ṣe n ba yin sọrọ yii. “Bo tilẹ jẹ pe ọga wa patapataa, IGP Muhammad Adamu, ti fagi le awọn SARS, awọn naa ni wọn ni ka ṣayẹwo yii pẹlu erongba lati le awọn to ba fidi-rẹmi ninu ayẹwo yii danu, ka si le gbe awọn ọmọluabi inu wọn lọ si ẹka mi-in nitori iru wọn ṣi wulo fun iṣẹ aabo ilu daadaa.” Eto ayẹwo to n lọ lọwọ yii lo ti bẹrẹ lati ọjọ Iṣẹgun, Tusidee, ọjọ kẹwaa, oṣu kọkanla, ọdun 2020 ta a wa yii, to ṣi n tẹsiwaju titi di ba a ṣe n kọroyin yii. CP Enwonwu waa rọ awọn ara ipinlẹ naa lati fọwọsowọpọ pẹlu awọn agbofinro fun ipese aabo to fẹsẹ mulẹ, ki wọn si yago fun iwa idaluru ati ṣiṣe idajọ latọwọ ara wọn.


Nitori mi o gba fun lanlọọdu ko ba mi laṣepọ lo ṣe fẹẹ le mi jade – Ayalegbe

Ọlawale Ajao, Ibadan Ọrọ yii tabi omi-in lọpọ ero kootu ibilẹ kan nigboro Ibadan n tẹnumọ nigba ti lanlọọdu kan, Ọlalekan Ọlasunkanmi, ẹni to fẹẹ le tẹnanti rẹ kuro nile sọ pe ọbun ṣiọṣiọ layalegbe oun naa, odidi ọjọ bii mẹta lo fi maa n rẹ aṣọ sinu omi ko too fọ ọ lẹyin to ba ti lo wọn dọti nilokulo tan. Njẹ bawo lo ṣe mọ aṣiri ayalegbe ẹ to bẹẹ, Ọlasunkanmi sọ pe ko ṣoro foun lati mọ nipa obinrin naa daadaa nitori ibi oju windo oun lo ti maa n fọ pata atawọn awọtẹlẹ rẹ gbogbo. Ṣaaju ni baba onile yii ti rọ ile-ẹjọ lati le ayalegbe naa jade ninu ile oun nitori yatọ si pe o jẹ oun lẹgbẹrun mẹẹẹdogun Naira (15,000) ti i ṣe owo oṣu mẹfa fun yara kan to rẹnti ninu ile oun, niṣe lobinrin naa maa n kọ orin owe mọ oun ninu ile, ti yoo si maa fi oun wọlẹ niṣeju awọn ayalegbe yooku. O waarọ ile-ẹjọ lati paṣẹ fun Fọlakẹ lati san gbese to jẹ oun, ko si ko jade ninu ile oun kiakia. Ṣugbọn tẹnanti yii sọ pe kile-ẹjọ ma da baba lanlọọdu yẹn lohun, ko jẹwọ ohun to n ṣe e ni, o lo pẹ to ti fẹẹ maa ba oun sun, ṣugbọn ti oun ko gba, iyẹn lo ṣe fẹẹ kanra le oun jade nile ẹ. Gẹgẹ bo ṣe sọ, “Gbogbo igba ti wọn ba ti ri ọkunrin pẹlu mi lara maa n kan wọn.


O waarọ ile-ẹjọ lati paṣẹ fun Fọlakẹ lati san gbese to jẹ oun, ko si ko jade ninu ile oun kiakia. Ṣugbọn tẹnanti yii sọ pe kile-ẹjọ ma da baba lanlọọdu yẹn lohun, ko jẹwọ ohun to n ṣe e ni, o lo pẹ to ti fẹẹ maa ba oun sun, ṣugbọn ti oun ko gba, iyẹn lo ṣe fẹẹ kanra le oun jade nile ẹ. Gẹgẹ bo ṣe sọ, “Gbogbo igba ti wọn ba ti ri ọkunrin pẹlu mi lara maa n kan wọn. Lọjọ kan ni wọn bẹrẹ si i bu mi loju afẹsọna mi. ohun to si n ka wọn lara ni pe iṣeju wọn la fi wọle lalẹ ọjọ yẹn, gbogbo ba a ṣe n bara wa laṣepọ ni wọn n gburoo ninu yara wọn, wọn mọ pe a gbadun ara wa gan-an lọjọ yẹn, iyẹn ni wọn ṣe n kanra mọ emi ati afẹsọna mi nigba ti ilẹ ọjọ keji mọ.” Kia ni baba to pẹjọ naa han ọrọ mọ olujẹjọ lẹnu, o ni “ẹ ma da a lohun o, Oluwa mi, aṣẹwo paraku lobinrin tẹ ẹ n wo yii, ko si ọmọluabi kọbọ kan lara ẹ. Nigba to kọkọ waa ba mi pe oun fẹẹ gbale, eeyan gidi ni mo pe e nigba naa lọhun-un, ko ju oṣu mẹta lọ to wọle tan lo bẹrẹ si i fa awọn iwa kebekebe ọwọ ẹ yọ si mi lọkọọkan.


Lọjọ kan ni wọn bẹrẹ si i bu mi loju afẹsọna mi. ohun to si n ka wọn lara ni pe iṣeju wọn la fi wọle lalẹ ọjọ yẹn, gbogbo ba a ṣe n bara wa laṣepọ ni wọn n gburoo ninu yara wọn, wọn mọ pe a gbadun ara wa gan-an lọjọ yẹn, iyẹn ni wọn ṣe n kanra mọ emi ati afẹsọna mi nigba ti ilẹ ọjọ keji mọ.” Kia ni baba to pẹjọ naa han ọrọ mọ olujẹjọ lẹnu, o ni “ẹ ma da a lohun o, Oluwa mi, aṣẹwo paraku lobinrin tẹ ẹ n wo yii, ko si ọmọluabi kọbọ kan lara ẹ. Nigba to kọkọ waa ba mi pe oun fẹẹ gbale, eeyan gidi ni mo pe e nigba naa lọhun-un, ko ju oṣu mẹta lọ to wọle tan lo bẹrẹ si i fa awọn iwa kebekebe ọwọ ẹ yọ si mi lọkọọkan. “Ohun to sọ fun mi nigba naa ni pe oun ko lọkọ. Ṣugbọn ọkan-o-jọkan ọkunrin lo maa n gbe waa sunle lalaalẹ. Nigba mi-in, yoo yọ jade ninu ile lalẹ patapata, lasiko ti gbogbo wa ba ti sun, bo ba si ti n lọ ni yoo tilẹkun sita, ti yoo si ti emi atawọn tẹnanti ẹgbẹ ẹ yooku mọle.


“Ohun to sọ fun mi nigba naa ni pe oun ko lọkọ. Ṣugbọn ọkan-o-jọkan ọkunrin lo maa n gbe waa sunle lalaalẹ. Nigba mi-in, yoo yọ jade ninu ile lalẹ patapata, lasiko ti gbogbo wa ba ti sun, bo ba si ti n lọ ni yoo tilẹkun sita, ti yoo si ti emi atawọn tẹnanti ẹgbẹ ẹ yooku mọle. “Ọkan ninu awọn tẹnanti mi to tirafu lọjọ yẹn, ṣugbọn to pẹẹ wọle lo jẹ ki aṣiri tu nigba to ri i pe ita ni wọn tilẹkun si dipo ki wọn ti i sinu gẹgẹ ba a ṣe maa n ti i nigba ta a ba fẹẹ sun lalẹ. “Gbogbo awọn tẹnanti lo jade sita lọjọ yẹn lati mọ ẹni to ti gbogbo wa mọnu ile, afi oun (Fọlakẹ) nikan. Iyẹn gan-an lo tu u laṣiiri pe oun lo tilẹkun làtìsíta lalẹ ọjọ yẹn.


“Ọkan ninu awọn tẹnanti mi to tirafu lọjọ yẹn, ṣugbọn to pẹẹ wọle lo jẹ ki aṣiri tu nigba to ri i pe ita ni wọn tilẹkun si dipo ki wọn ti i sinu gẹgẹ ba a ṣe maa n ti i nigba ta a ba fẹẹ sun lalẹ. “Gbogbo awọn tẹnanti lo jade sita lọjọ yẹn lati mọ ẹni to ti gbogbo wa mọnu ile, afi oun (Fọlakẹ) nikan. Iyẹn gan-an lo tu u laṣiiri pe oun lo tilẹkun làtìsíta lalẹ ọjọ yẹn. “Lati mọ amọdaju ẹni to ṣi kinni yẹn, mo paarọ kọkọrọ ẹnu geeti. Bi Fọlakẹ ṣe de ni idaji ọjọ keji lo bẹrẹ si i jan okuta mọ kọkọrọ, o fẹẹ jalẹkun ko le raaye wọle. Kaka ko kabaamọ fun iwa aidaa to hu, eebu lo n bu mi, to tun bẹrẹ si i gbe mi ṣepe.


“Lati mọ amọdaju ẹni to ṣi kinni yẹn, mo paarọ kọkọrọ ẹnu geeti. Bi Fọlakẹ ṣe de ni idaji ọjọ keji lo bẹrẹ si i jan okuta mọ kọkọrọ, o fẹẹ jalẹkun ko le raaye wọle. Kaka ko kabaamọ fun iwa aidaa to hu, eebu lo n bu mi, to tun bẹrẹ si i gbe mi ṣepe. Bo ṣe maa n ṣe niyẹn, ojo epe ati eebu lo maa n rọ le mi lori ṣaa ni gbogbo igba.” Ninu idajọ ẹ, adajọ kootu naa ti paṣẹ fun Fọlakẹ lati san gbese to jẹ baba onile ẹ, ko si ko jade ninu ile naa, o pẹ ju, ọjọ kẹẹẹdogun, oṣu kejila, ọdun 2020, ta a wa yii.


Bo ṣe maa n ṣe niyẹn, ojo epe ati eebu lo maa n rọ le mi lori ṣaa ni gbogbo igba.” Ninu idajọ ẹ, adajọ kootu naa ti paṣẹ fun Fọlakẹ lati san gbese to jẹ baba onile ẹ, ko si ko jade ninu ile naa, o pẹ ju, ọjọ kẹẹẹdogun, oṣu kejila, ọdun 2020, ta a wa yii.


Ọbasanjọ foju bale-ẹjọ, ẹni to ṣoniduuro fun l’Oṣogbo lo sa lọ

Florence Babaṣọla, Oṣogbo Kootu Majisreeti kan niluu Oṣogbo lawọn ọlọpaa ipinlẹ Ọṣun wọ Adeṣiyan Ọbasanjọ lọ lori ẹsun pe ẹni to ṣoniduuro fun sa lọ fun iwadii awọn ọlọpaa. Ọjọ kẹjọ, oṣu keje, ọdun yii, ni Ọbasanjọ duro fun Yẹye Bukọla, ẹni to parọ gbowo, to si tun fi sọwe-dowo ti ko si owo kankan ninu ẹ silẹ lagọọ ọlọpaa to wa ni Dugbẹ, niluu Oṣogbo. Inspẹkitọ Adeoye Kayọde to jẹ agbefọba ṣalaye funle-ẹjọ pe Ọbasanjọ ṣeleri fawọn ọlọpaa pe oun yoo mu Bukọla pada sọdọ wọn lọjọ keji, ati ni gbogbo ọjọ ti wọn ba fẹẹ ri i titi ti ẹjọ naa yoo fi pari. Ṣugbọn ṣe ni ọkunrin yii mọ si bi Bukọla ṣe sa kuro nipinlẹ Ọṣun, ti eleyii si ṣe idiwọ nla fun iwadii awọn ọlọpaa lori ẹsun ti wọn fi kan an. Lẹyin ti Ọbasanjọ sọ pe oun ko jẹbi ẹsun ti wọn fi kan an ni agbẹjọro rẹ, Okobe Najite, bẹbẹ fun beeli rẹ lọna irọrun, ṣugbọn agbefọba ta ko arọwa naa, o ni latinu oṣu keje ni Bukọla ti sa lọ sipinlẹ Ogun, ti awọn ọlọpaa si ṣe wahala pupọ ki wọn too ri oniduuro rẹ, Ọbasanjọ, mu. Majisreeti A.


Ṣugbọn ṣe ni ọkunrin yii mọ si bi Bukọla ṣe sa kuro nipinlẹ Ọṣun, ti eleyii si ṣe idiwọ nla fun iwadii awọn ọlọpaa lori ẹsun ti wọn fi kan an. Lẹyin ti Ọbasanjọ sọ pe oun ko jẹbi ẹsun ti wọn fi kan an ni agbẹjọro rẹ, Okobe Najite, bẹbẹ fun beeli rẹ lọna irọrun, ṣugbọn agbefọba ta ko arọwa naa, o ni latinu oṣu keje ni Bukọla ti sa lọ sipinlẹ Ogun, ti awọn ọlọpaa si ṣe wahala pupọ ki wọn too ri oniduuro rẹ, Ọbasanjọ, mu. Majisreeti A. A. Adeyẹba fun olujẹjọ ni beeli pẹlu ẹgbẹrun lọna ẹẹdẹgbẹta naira (#500,000) ati oniduuro meji.


A. Adeyẹba fun olujẹjọ ni beeli pẹlu ẹgbẹrun lọna ẹẹdẹgbẹta naira (#500,000) ati oniduuro meji.


Nitori Ṣeyi Makinde, ẹgbẹ oṣelu PDP Ọyọ kilọ fun Fayoṣe

Jide Alabi Ẹgbẹ oṣelu PDP nipinlẹ Ọyọ, ti rọ gomina ipinlẹ Ekiti tẹlẹ, Ọgbẹni Peter Ayọdele Fayoṣe, lati fi Ẹnjinnia Ṣeyi Makinde lọrun silẹ, ko jẹ ko lo ipo ẹ gẹgẹ bii aṣaaju ẹgbẹ naa ni ilẹ Yoruba. Agbẹnusọ fun ẹgbẹ naa nipinlẹ Ọyọ, Akeem Olatunji, sọ pe ni gbogbo asiko ti Fayoṣe fi wa nipo gomina l’Ekiti, to jẹ oun nikan ṣoṣo ni gomina ọmọ ẹgbẹ oṣelu PDP to wa nilẹ Yoruba, ko sẹni to yọ ọ lẹnu, bẹẹ lo lo ipo olori fun ẹgbẹ naa lai si idiwọ kankan gẹgẹ bi ofin PDP ṣe la a silẹ. Ọkunrin naa ni idaamu ti Fayoṣe fẹẹ maa ko ba Gomina Ṣeyi Makinde yii ki i ṣe ohun to tọna rara, nitori pe oun naa ti lo iru ipo ọhun ri, ohun to si ṣe pataki ni pe ko jẹ ki ẹni to kan bayii naa ri igba tiẹ lo gẹgẹ bii gomina kan ṣoṣo ti PDP ni nilẹ Yoruba. O ni lasiko ti Fayoṣe wa nipo, oun yii lo yan awọn oloye egbẹ fun ẹka gbogbogboo ati ti ipinlẹ, ti ẹnikankan ko si ba a fa wahala rara lori ipinnu ẹ. Ohun to fa ọrọ ti Ọlatunji sọ yii ko ṣai da lori igbesẹ ti gomina ipinlẹ Ekiti tẹlẹ ọhun gbe lori bo ṣe tun lọọ yan awọn ọmọ igbimọ PDP mi-in fun gbogbo ilẹ Yoruba lọjọ Ẹti, Furaidee, to kọja yii, lẹyin ti Gomina Ṣeyi Makinde, ti ṣe bẹẹ tẹlẹ. Agbẹnusọ fun ẹgbẹ oṣelu PDP nipinlẹ Ọyọ yii sọ pe ṣaaju igbimọ ti Peter Ayọdele Fayoṣe tun yan fawọn ipinlẹ wọnyi; Ọyọ, Eko, Ọṣun, Ondo, Ekiti ati ipinlẹ Ogun ni Gomina Ṣeyi Makinde ti yan irufẹ igbimọ ọhun nile ijọba ipinlẹ ̀Ọyọ. O ni o ṣe e ni ibamu pẹlu ipo ẹ gẹgẹ bii aṣiwaju ẹgbẹ naa, nitori ipo ẹ gẹgẹ bii gomina kan ṣoṣo ti ẹgbẹ oṣelu PDP ni nilẹ Yoruba.


O ni lasiko ti Fayoṣe wa nipo, oun yii lo yan awọn oloye egbẹ fun ẹka gbogbogboo ati ti ipinlẹ, ti ẹnikankan ko si ba a fa wahala rara lori ipinnu ẹ. Ohun to fa ọrọ ti Ọlatunji sọ yii ko ṣai da lori igbesẹ ti gomina ipinlẹ Ekiti tẹlẹ ọhun gbe lori bo ṣe tun lọọ yan awọn ọmọ igbimọ PDP mi-in fun gbogbo ilẹ Yoruba lọjọ Ẹti, Furaidee, to kọja yii, lẹyin ti Gomina Ṣeyi Makinde, ti ṣe bẹẹ tẹlẹ. Agbẹnusọ fun ẹgbẹ oṣelu PDP nipinlẹ Ọyọ yii sọ pe ṣaaju igbimọ ti Peter Ayọdele Fayoṣe tun yan fawọn ipinlẹ wọnyi; Ọyọ, Eko, Ọṣun, Ondo, Ekiti ati ipinlẹ Ogun ni Gomina Ṣeyi Makinde ti yan irufẹ igbimọ ọhun nile ijọba ipinlẹ ̀Ọyọ. O ni o ṣe e ni ibamu pẹlu ipo ẹ gẹgẹ bii aṣiwaju ẹgbẹ naa, nitori ipo ẹ gẹgẹ bii gomina kan ṣoṣo ti ẹgbẹ oṣelu PDP ni nilẹ Yoruba. O fi kun un pe ohun to da oun loju ni pe ko si wahala kankan ninu ẹgbẹ oṣelu PDP, ati pe igbagbọ ti ẹgbẹ naa ni ninu Gomina Ṣeyi Makinde gẹgẹ bii aṣiwaju ẹgbẹ naa ko yingin rara. Bakan naa lo sọ pe awọn ọmọ ẹgbẹ oṣelu PDP, ẹka ipinlẹ Ọyọ, ti wọn tun lọọ jokoo pẹlu awọn Fayoṣe lọ sibẹ lorukọ ara wọn ni, ki i ṣe ẹgbẹ oṣelu PDP Ọyọ ni wọn lọọ ṣoju fun. O pẹ ti iṣoro ẹni to yẹ ko maa dari ẹgbẹ oṣelu PDP lawọn ipinlẹ ilẹ Yoruba ti wa laarin Fayoṣe ati Ṣeyi Makinde.


O fi kun un pe ohun to da oun loju ni pe ko si wahala kankan ninu ẹgbẹ oṣelu PDP, ati pe igbagbọ ti ẹgbẹ naa ni ninu Gomina Ṣeyi Makinde gẹgẹ bii aṣiwaju ẹgbẹ naa ko yingin rara. Bakan naa lo sọ pe awọn ọmọ ẹgbẹ oṣelu PDP, ẹka ipinlẹ Ọyọ, ti wọn tun lọọ jokoo pẹlu awọn Fayoṣe lọ sibẹ lorukọ ara wọn ni, ki i ṣe ẹgbẹ oṣelu PDP Ọyọ ni wọn lọọ ṣoju fun. O pẹ ti iṣoro ẹni to yẹ ko maa dari ẹgbẹ oṣelu PDP lawọn ipinlẹ ilẹ Yoruba ti wa laarin Fayoṣe ati Ṣeyi Makinde. Awọn alaga ẹgbẹ ọhun lawọn ipinlẹ mẹrin ninu mẹfa ni wọn n tẹle Fayoṣe kiri, nigba ti meji pere n ṣe ti Ṣeyi Makinde. Alaga ẹgbẹ naa nipinlẹ Ondo ati Ọyọ ni wọn n ṣe ti Ṣeyi Makinde, nigba ti alaga ẹgbẹ naa ni Eko, Ekiti, Ogun ati Ọṣun si ba Fayoṣe lọ.


Awọn alaga ẹgbẹ ọhun lawọn ipinlẹ mẹrin ninu mẹfa ni wọn n tẹle Fayoṣe kiri, nigba ti meji pere n ṣe ti Ṣeyi Makinde. Alaga ẹgbẹ naa nipinlẹ Ondo ati Ọyọ ni wọn n ṣe ti Ṣeyi Makinde, nigba ti alaga ẹgbẹ naa ni Eko, Ekiti, Ogun ati Ọṣun si ba Fayoṣe lọ.


Fulani loun ko jẹbi ẹsun ole, tori ayederu ibọn loun fi n dana ni Ṣaki

Olu- Theo Omolohun, Oke-Ogun Igbẹjọ ti bẹrẹ ni ile-ẹjọ Majisireeti to wa ni Ṣaki, nipinlẹ Ọyọ, lori ẹsun idigunjale ti wọn fi kan Fulani darandaran kan, Umar Sanda. Ṣugbọn lọjọ kọkanla, oṣu ta a wa yii, ti igbẹjọ naa kọkọ waye, awoyanu lawọn eeyan n wo olujẹjọ naa pẹlu bo ṣe sọ pe oun ko jẹbi ẹsun ti wọn ka soun lẹsẹ rara. Agbefọba, Inspẹkitọ Abdulmumuni Jimba, sọ lakooko to n ka ẹsun ọhun jade ni kootu pe ni ogunjọ, oṣu kẹsan-an, ọdun yii, ni wọn ka afurasi ọdaran yii mọ oju ọna Okudi, ni deede aago mọkanla aarọ, nibi to ti n da awọn eeyan lọna pẹlu ibọn ilewọ kan, bo ṣe n fi ibọn naa dẹru ba awọn eeyan to n kọja loju ọna ọhun lo n gbowo, foonu atawọn dukia mi-in lọwọ awọn to ṣe kongẹ rẹ. Tede to jẹ olu ilu ijọba ibilẹ Atisbo, ni Ọgbẹni Yakubu AbdulKareem ti ṣe kongẹ iṣẹlẹ ọjọ naa pẹlu bi wọn ṣe gba ẹgbẹrun lọna ogun naira lọwọ rẹ. Ẹsun keji ni didunkooko m’awọn eeyan. Awọn ẹsun yii ni wọn lo ni ijiya to lagbara labẹ ofin iwa ọdaran ipinlẹ Ọyọ.


Tede to jẹ olu ilu ijọba ibilẹ Atisbo, ni Ọgbẹni Yakubu AbdulKareem ti ṣe kongẹ iṣẹlẹ ọjọ naa pẹlu bi wọn ṣe gba ẹgbẹrun lọna ogun naira lọwọ rẹ. Ẹsun keji ni didunkooko m’awọn eeyan. Awọn ẹsun yii ni wọn lo ni ijiya to lagbara labẹ ofin iwa ọdaran ipinlẹ Ọyọ. Lẹyin ti wọn ka awọn ẹsun naa seti afurasi ọhun nile-ẹjọ beere boya o jẹbi tabi ko jẹbi, o sọ fun ogbufọ rẹ pe ko sọ fun ile-ẹjọ pe oun ko jẹbi ẹsun to wọn fi kan oun. Alaye to ṣe ni pe ibọn ilewọ toun lo lọjọ naa ki i ṣe ojulowo ibọn to le gbẹmi eeyan, o ni ko si ọta tabi ẹtu ninu ẹ, oun kan n lo o lati fi halẹ mọ awọn eeyan lasan ni, ati pe oun ko fi ibọn naa ṣe ẹnikẹni leṣe. Adajo I. O. Uthman ni niwọn igba ti wọn ti fidi iwa idigunjale mulẹ, koda lai lo ada tabi igi lasan, ẹsun idigunjale ni wọn yoo ka si i lẹsẹ.


Lẹyin ti wọn ka awọn ẹsun naa seti afurasi ọhun nile-ẹjọ beere boya o jẹbi tabi ko jẹbi, o sọ fun ogbufọ rẹ pe ko sọ fun ile-ẹjọ pe oun ko jẹbi ẹsun to wọn fi kan oun. Alaye to ṣe ni pe ibọn ilewọ toun lo lọjọ naa ki i ṣe ojulowo ibọn to le gbẹmi eeyan, o ni ko si ọta tabi ẹtu ninu ẹ, oun kan n lo o lati fi halẹ mọ awọn eeyan lasan ni, ati pe oun ko fi ibọn naa ṣe ẹnikẹni leṣe. Adajo I. O. Uthman ni niwọn igba ti wọn ti fidi iwa idigunjale mulẹ, koda lai lo ada tabi igi lasan, ẹsun idigunjale ni wọn yoo ka si i lẹsẹ. O waa paṣẹ pe ki wọn da afurasi ọdaran naa pada sọgba ẹwọn titi di ọjọ kọkandinlogun, oṣu kọkanla, ọdun yii, lati faaye silẹ fun awọn ẹri ati ẹlẹrii ti olupẹjọ fẹẹ ko waa ta ko olujẹjọ naa.


O waa paṣẹ pe ki wọn da afurasi ọdaran naa pada sọgba ẹwọn titi di ọjọ kọkandinlogun, oṣu kọkanla, ọdun yii, lati faaye silẹ fun awọn ẹri ati ẹlẹrii ti olupẹjọ fẹẹ ko waa ta ko olujẹjọ naa.


Nitori irọ ti SARS pa mọ ọmọ mi lo ṣe gbe majele jẹ –  Iya Ṣeyi Akinade

Adefunkẹ Adebiyi, Abẹokuta Yoo pẹ gan-an ki igbimọ to n gbọ ifisun lori ifiyajẹni awọn ọlọpaa SARS nipinlẹ Ogun too sinmi. Idi ni pe ojumọ kan, ifisun kan ni. Bo si ti wu ki iṣẹlẹ pẹ to, awọn to ṣẹlẹ si n waa ṣalaye ẹ gẹgẹ bijọba ṣe fun wọn ni anfaani bayii. Bi ẹ ko ba gbagbe, ọmọkunrin kan to ti fẹrẹ pari ẹkọ ẹ ni yunifasiti ijọba to wa ni Abẹokuta ti wọn tun n pe ni FUNNAB, Ṣeyi Akinade, mu majele ti wọn n pe ni Sniper lọjọ kejilelogun, oṣu kẹrin, ọdun yii, o si ku. Ohun to fa a ni pe o padanu miliọnu meje naira ninu okoowo ayelujara to n ṣe. Awọn ọlọpaa kan ti wọn n pe ni Zonal Intervention Squard, to jẹ eka SARS, l’Ọbada-Oko, ni wọn ya bo ile awọn akẹkọọ yii lọjọ kẹta, oṣu keji, ọdun 2020, ti wọn ni awọn gbọ pe wọn n mugbo, wọn si n ṣe ‘Yahoo’ nibẹ.


Bi ẹ ko ba gbagbe, ọmọkunrin kan to ti fẹrẹ pari ẹkọ ẹ ni yunifasiti ijọba to wa ni Abẹokuta ti wọn tun n pe ni FUNNAB, Ṣeyi Akinade, mu majele ti wọn n pe ni Sniper lọjọ kejilelogun, oṣu kẹrin, ọdun yii, o si ku. Ohun to fa a ni pe o padanu miliọnu meje naira ninu okoowo ayelujara to n ṣe. Awọn ọlọpaa kan ti wọn n pe ni Zonal Intervention Squard, to jẹ eka SARS, l’Ọbada-Oko, ni wọn ya bo ile awọn akẹkọọ yii lọjọ kẹta, oṣu keji, ọdun 2020, ti wọn ni awọn gbọ pe wọn n mugbo, wọn si n ṣe ‘Yahoo’ nibẹ. Ṣeyi Akiande wa lara awọn ti wọn ko lọ si teṣan wọn lalẹ ọjọ naa, wọn si ni wọn ti wọn mọ inu sẹẹli pẹlu awọn ọdaran, wọn gba foonu lọwọ wọn, wọn si ni afi ki wọn san miliọnu meji naira fun beeli. Oloogbe Akinade sọ fawọn ọlọpaa naa pe bisinẹẹsi kan wa toun ti ṣi kalẹ lori ẹka kan lori ayelujara, boun ko ba fi le debẹ kilẹ too mọ, miliọnu meje loun yoo padanu, oun ko si fẹ ki eyi waye, nitori naa, ki wọn foun ni foonu ati kọmputa oun ti wọn gba, koun le fi pari okoowo naa, lẹyin naa, oun yoo ṣe ohun ti wọn ba fẹ. Ṣugbọn awọn ọlọpaa naa ko fun Ṣeyi lohun to beere, o si ṣe bẹẹ padanu owo ọhun, bẹẹ ni wọn ko ṣi i silẹ ninu igbekun to wa.


Ṣeyi Akiande wa lara awọn ti wọn ko lọ si teṣan wọn lalẹ ọjọ naa, wọn si ni wọn ti wọn mọ inu sẹẹli pẹlu awọn ọdaran, wọn gba foonu lọwọ wọn, wọn si ni afi ki wọn san miliọnu meji naira fun beeli. Oloogbe Akinade sọ fawọn ọlọpaa naa pe bisinẹẹsi kan wa toun ti ṣi kalẹ lori ẹka kan lori ayelujara, boun ko ba fi le debẹ kilẹ too mọ, miliọnu meje loun yoo padanu, oun ko si fẹ ki eyi waye, nitori naa, ki wọn foun ni foonu ati kọmputa oun ti wọn gba, koun le fi pari okoowo naa, lẹyin naa, oun yoo ṣe ohun ti wọn ba fẹ. Ṣugbọn awọn ọlọpaa naa ko fun Ṣeyi lohun to beere, o si ṣe bẹẹ padanu owo ọhun, bẹẹ ni wọn ko ṣi i silẹ ninu igbekun to wa. Ọrẹ oloogbe yii kan to waa jẹrii gbe e ni kootu Majisireeti Iṣabọ ti ẹjọ naa ti waye l’Ọjọbọ to kọja, iyẹn Damilare Adejọrọ, ti wọn jọ mu wọn, ṣalaye fun igbimọ naa pe ẹgbẹrun lọna ọgọfa naira (120,000) lawọn ZIS gba lọwọ awọn ki wọn too fi awọn silẹ, bẹẹ, wọn ko sọ pato ẹṣẹ tawọn ṣẹ. O ni latigba ti ọrẹ oun ti de latọdọ awọn ọlọpaa naa lo ti bẹrẹ si i ronu, ti ko fi ọkan si ohunkohun mọ, ti ko si ki i ba awọn eeyan ṣe bo ṣe n ṣe tẹlẹ mọ. Ko too di ọjọ kejilelogun to mu Sniper, Ṣeyi Akiande bọ sori ikanni Fesibuuku rẹ, o si kọ ọ sibẹ pe, ‘‘Mo lero pe o ti tan bayii, o dabọ.


Ọrẹ oloogbe yii kan to waa jẹrii gbe e ni kootu Majisireeti Iṣabọ ti ẹjọ naa ti waye l’Ọjọbọ to kọja, iyẹn Damilare Adejọrọ, ti wọn jọ mu wọn, ṣalaye fun igbimọ naa pe ẹgbẹrun lọna ọgọfa naira (120,000) lawọn ZIS gba lọwọ awọn ki wọn too fi awọn silẹ, bẹẹ, wọn ko sọ pato ẹṣẹ tawọn ṣẹ. O ni latigba ti ọrẹ oun ti de latọdọ awọn ọlọpaa naa lo ti bẹrẹ si i ronu, ti ko fi ọkan si ohunkohun mọ, ti ko si ki i ba awọn eeyan ṣe bo ṣe n ṣe tẹlẹ mọ. Ko too di ọjọ kejilelogun to mu Sniper, Ṣeyi Akiande bọ sori ikanni Fesibuuku rẹ, o si kọ ọ sibẹ pe, ‘‘Mo lero pe o ti tan bayii, o dabọ. Ko sẹni to gbọ igbe mi nigba ti mo n sunkun pe ki wọn gba mi, ki wọn gba ẹtọ mi fun mi. O di dandan ki eyi ṣẹlẹ. Ile aye, o dabọ’ Lasiko ti Ṣeyi n kọ ọrọ naa sori ayelujara, o ti mu majele.


Ko sẹni to gbọ igbe mi nigba ti mo n sunkun pe ki wọn gba mi, ki wọn gba ẹtọ mi fun mi. O di dandan ki eyi ṣẹlẹ. Ile aye, o dabọ’ Lasiko ti Ṣeyi n kọ ọrọ naa sori ayelujara, o ti mu majele. Nigba tawọn eeyan yoo si fi mọ ohun to n ṣẹlẹ, ọmọkunrin ti wọn ni olowo ni laarin awọn ẹgbẹ ẹ naa ti dagbere faye. Nigba ti anfaani waa ṣi silẹ bayii lati sọ ẹdun ọkan ẹni, Iya Ṣeyi, Abilekọ Funmilayọ Akinade, wa siwaju igbimọ olugbẹjọ naa, o ni ki wọn gba ọrọ oun yẹwo, nitori SARS lo jẹ kọmọ oun padanu owo to tori ẹ para ẹ. Iya Ṣeyi sọ pe bi SARS ko ba mu un laiṣẹ, ti wọn ko ti i mọle fun ọpọlọpọ ọjọ lai ṣe nnkan kan, ọmọ oun ko ni i bẹrẹ ironu, debi ti yoo fi gbe majele jẹ. Iya naa rọ ijọba pe ki wọn ma jẹ kọmọ oun ku gbe, ki wọn ba oun da sẹria fawọn ọlọpaa to kan oun leyin ọọkan ni.


Nigba tawọn eeyan yoo si fi mọ ohun to n ṣẹlẹ, ọmọkunrin ti wọn ni olowo ni laarin awọn ẹgbẹ ẹ naa ti dagbere faye. Nigba ti anfaani waa ṣi silẹ bayii lati sọ ẹdun ọkan ẹni, Iya Ṣeyi, Abilekọ Funmilayọ Akinade, wa siwaju igbimọ olugbẹjọ naa, o ni ki wọn gba ọrọ oun yẹwo, nitori SARS lo jẹ kọmọ oun padanu owo to tori ẹ para ẹ. Iya Ṣeyi sọ pe bi SARS ko ba mu un laiṣẹ, ti wọn ko ti i mọle fun ọpọlọpọ ọjọ lai ṣe nnkan kan, ọmọ oun ko ni i bẹrẹ ironu, debi ti yoo fi gbe majele jẹ. Iya naa rọ ijọba pe ki wọn ma jẹ kọmọ oun ku gbe, ki wọn ba oun da sẹria fawọn ọlọpaa to kan oun leyin ọọkan ni. Ọkan ninu awọn ọlọpaa ti wọn waa ko awọn akẹkọọ naa lọjọ ọhun, Inspẹkitọ Babajide Adebusuyi, wa ni kootu lọjọ yii. Ohun to sọ ni pe loootọ lawọn mu Ṣeyi atawọn yooku ẹ, ohun tawọn si mu wọn fun ni igbo tawọn gbọ pe wọn n mu ninu ile wọn to wa lagbegbe Camp, l’Abẹokuta. Adebusuyi sọ pe bo tilẹ jẹ pe oloogbe yii atawọn ọrẹ ẹ ko si ninu awọn to n mugbo, o di dandan kawọn ko wọn pọ, nigba to jẹ gbogbo wọn lawọn ba nibẹ lọjọ naa.


Ọkan ninu awọn ọlọpaa ti wọn waa ko awọn akẹkọọ naa lọjọ ọhun, Inspẹkitọ Babajide Adebusuyi, wa ni kootu lọjọ yii. Ohun to sọ ni pe loootọ lawọn mu Ṣeyi atawọn yooku ẹ, ohun tawọn si mu wọn fun ni igbo tawọn gbọ pe wọn n mu ninu ile wọn to wa lagbegbe Camp, l’Abẹokuta. Adebusuyi sọ pe bo tilẹ jẹ pe oloogbe yii atawọn ọrẹ ẹ ko si ninu awọn to n mugbo, o di dandan kawọn ko wọn pọ, nigba to jẹ gbogbo wọn lawọn ba nibẹ lọjọ naa.


Lẹyin ti Jẹlili gba idajọ iku l’Abẹokuta, adajọ tun ni ki oku rẹ ṣẹwọn ọdun mẹwaa

Adefunkẹ Adebiyi, Abẹokuta ‘A oo yẹgi mọ ọ lọrun titi ti ẹmi yoo fi bọ lara rẹ, ki Ọlọrun ṣaanu fun ẹmi rẹ’ Adajọ Abiọdun Akinyẹmi ti ile-ẹjọ giga ipinlẹ Ogun to wa niluu Abẹokuta lo sọ ọrọ yii nigba to n gbe idajọ kalẹ lori ọkunrin kan, Jẹlili Agẹmọ, ẹni ọdun mẹrindinlogoji (36) ti wọn fẹsun idigunjale ati nini nnkan ija ogun lọwọ kan, ti wọn si lo jẹbi awọn ẹsun ọhun. Adajọ sọ pe kedere lo foju han pe adigunjale ni Jẹlili, bẹẹ lo ni awọn ibọn ti ofin ko faaye gba lati maa gbe kiri lọwọ. Ole lo si n fi awọn ibọn naa ja pẹlu awọn irinṣẹ mi-in ti wọn tun ka mọ ọn lọwọ. Yatọ si pe wọn yoo yẹgi fun Jẹlili Agẹmọ, Adajọ Akinyẹmi tun paṣẹ pe oku rẹ yoo ṣẹwọn ọdun mẹwaa, eyi to wa fun awọn nnkan ija ti ko yẹ ko ni lọwọ ti ijọba ba lọwọ rẹ. Bawo lo ṣe ṣẹlẹ ti ẹni kan ṣoṣo yoo fi koju ijiya nla bii eyi, Agbefọba, Ọlajumọkẹ Ogunbọde, ṣalaye pe lọjọ kẹwaa ati ikẹrinla, oṣu kẹwaa, ọdun 2009, iyẹn ọdun mọkanla sẹyin, ni Jẹlili digunjale l’Opopona Majẹkẹmbo, loju ọna to gba Quarry kọja, l’Abẹokuta. O ni Jẹlili pẹlu awọn mẹfa mi-in ni wọn jọ gbimọ jale, ti wọn n wọle awọn olugbe adugbo naa, ti wọn n ko wọn ni dukia, ti wọn si ko wọn laya soke roro pẹlu awọn nnkan ọsẹ ti wọn ko dani gbogbo.


Yatọ si pe wọn yoo yẹgi fun Jẹlili Agẹmọ, Adajọ Akinyẹmi tun paṣẹ pe oku rẹ yoo ṣẹwọn ọdun mẹwaa, eyi to wa fun awọn nnkan ija ti ko yẹ ko ni lọwọ ti ijọba ba lọwọ rẹ. Bawo lo ṣe ṣẹlẹ ti ẹni kan ṣoṣo yoo fi koju ijiya nla bii eyi, Agbefọba, Ọlajumọkẹ Ogunbọde, ṣalaye pe lọjọ kẹwaa ati ikẹrinla, oṣu kẹwaa, ọdun 2009, iyẹn ọdun mọkanla sẹyin, ni Jẹlili digunjale l’Opopona Majẹkẹmbo, loju ọna to gba Quarry kọja, l’Abẹokuta. O ni Jẹlili pẹlu awọn mẹfa mi-in ni wọn jọ gbimọ jale, ti wọn n wọle awọn olugbe adugbo naa, ti wọn n ko wọn ni dukia, ti wọn si ko wọn laya soke roro pẹlu awọn nnkan ọsẹ ti wọn ko dani gbogbo. Eeyan mẹfa ni Agbefọba Ogunbọde sọ pe wọn ja lole lawọn asiko ti wọn pitu naa, awọn naa ni: Abilekọ Adeile Kẹmi, Abilekọ Adegbe Grace, Ọmọọwe O.O Dipẹolu, Abilekọ Ọlakunle Olubukọla, Ṣeun Adelana ati Ọshọ Mercy. Awọn nnkan bii foonu, kọmputa, ẹṣọ ara bii goolu ati owo lo ni olujẹjọ atawọn yooku ẹ ko lọ nile awọn ti wọn pitu fun naa. Ibọn mẹta ati ọta ibọn mejidinlogun lo ni awọn ọlọpaa ba lara Jelili nigba tọwọ tẹ ẹ, bẹẹ ni ko ni iwe-aṣẹ lati maa gbe awọn ibọn naa kiri.


Eeyan mẹfa ni Agbefọba Ogunbọde sọ pe wọn ja lole lawọn asiko ti wọn pitu naa, awọn naa ni: Abilekọ Adeile Kẹmi, Abilekọ Adegbe Grace, Ọmọọwe O.O Dipẹolu, Abilekọ Ọlakunle Olubukọla, Ṣeun Adelana ati Ọshọ Mercy. Awọn nnkan bii foonu, kọmputa, ẹṣọ ara bii goolu ati owo lo ni olujẹjọ atawọn yooku ẹ ko lọ nile awọn ti wọn pitu fun naa. Ibọn mẹta ati ọta ibọn mejidinlogun lo ni awọn ọlọpaa ba lara Jelili nigba tọwọ tẹ ẹ, bẹẹ ni ko ni iwe-aṣẹ lati maa gbe awọn ibọn naa kiri. Ofin to de nini nnkan ọṣẹ bii eyi lọwọ lorilẹ-ede yii, eyi ti wọn ṣe lọdun 2004, lo de Jẹlili, ohun lo si fa a ti Adajọ fi dajọ rẹ ni lile koko.


Ofin to de nini nnkan ọṣẹ bii eyi lọwọ lorilẹ-ede yii, eyi ti wọn ṣe lọdun 2004, lo de Jẹlili, ohun lo si fa a ti Adajọ fi dajọ rẹ ni lile koko.


Awalu yoo ṣẹwọn ọdun mẹrin ataabọ l’Ọta, Adeyẹmi lo gun lọbẹ

Adebiyi Adefunkẹ, Abẹokuta Ẹwọn ọdun mẹrin aatabọ lai ni owo itanran ninu rara ni kootu Majisreeti Ọta paṣẹ pe ki ọkunrin ẹni ogun ọdun kan, Awalu Usman, lọọ ṣe bayii nitori ọkunrin ẹgbẹ rẹ, Adeyẹmi Adeniji, to gun lọbẹ lagbegbe Ijaba, Ọta, nipinlẹ Ogun, lọjọ kọkanla, oṣu kẹsan-an, ọdun 2020. Adajọ S.S Shotayọ lo gbe idajọ naa kalẹ lọsẹ to kọja yii, lẹyin ti Agbefọba, Cynthia Ejezie, ti ṣalaye pe ija ṣẹlẹ laarin olujẹjọ atawọn kan ti wọn ti sa lọ bayii, nigba naa ni wọn yọ ọbẹ, ti wọn si fi gun Adeyẹmi, ti wọn ṣe e leṣe kọja sisọ, to bẹẹ to jẹ Ọlọrun lo yọ ọkunrin naa ti ko fi ba iṣẹlẹ naa lọ. Eyi lo fa a to fi jẹ ẹsun igbiyanju lati paayan ni wọn fi kan Awalu, oniṣowo nitosi ibi to ti gun Adeyẹmi lọbẹ. Oun funra ẹ naa jẹwọ pe loootọ loun gun olupẹjọ lọbẹ, o ni inu lo bi oun toun fi fa ọbẹ yọ pẹlu awọn eeyan oun yooku, tawọn si fi gun Adeyẹmi kaakiri ara rẹ. Awalu loun jẹbi ẹsun igbiyanju lati paayan ti ile-ẹjọ fi kan oun naa. Adajọ Shotayọ sọ pe ko si atotonu kankan mọ lori ẹjọ yii, o paṣẹ pe ki Awalu lọọ lo oṣu mẹrinlelaaadọta (54 months) lẹwọn, eyi ti i ṣe ọdun mẹrin aabọ, gẹgẹ bii ijiya fun ẹṣẹ to ṣẹ ninu oṣu kẹsan-an, ọdun yii.


Nibi tawọn eleyii ti n digunjale lọwọ n’Iju-Ọta lawọn ọlọpaa ka wọn mọ

Adefunkẹ Adebiyi, Abẹokuta Lalẹ, ni nnkan bii aago mẹsan-an aabọ ọjọ kejila, oṣu kọkanla, lawọn ọkunrin mẹta yii; Bamidele Oluwashina, Adebọwale Kẹhinde ati Oluwaṣẹgun Abayọmi, digunjale laduugbo kan ti wọn n pe ni Iju-Ọta, nipinlẹ Ogun, ti wọn n fi nnkan ija gba dukia awọn eeyan lọwọ wọn. Ibudokọ Iju-Love ati Tipper Garage, gan-an ni wọn ti n pitu ọhun gẹgẹ bi DSP Abimbọla Oyeyẹmi ṣe wi. O ni nibi ti wọn ti ko jinni-jinni ba awọn eeyan lẹni kan ti pe teṣan ọlọpaa Onipaanu, l’Ọta, pe idigunjale n lọ lọwọ ni Iju-Ọta o. Bawọn ọlọpaa ṣe debẹ ni wọn ṣina ibọn bolẹ lati dẹruba awọn ole yii, ṣugbọn niṣe lawọn naa bẹrẹ si i da tiwọn pada, wọn ko sa rara. Nigba ti ikọ adigunjale naa ri i pe ibọn ọlọpaa le ju eyi tawọn n lo lọ ni wọn dọgbọn sa, ṣugbọn ọwọ ba ọkan ninu wọn. Kia lawọn agbofinro ti gba gbogbo agbegbe naa kan, pẹlu iranlọwọ awọn eeyan ibẹ, wọn ri awọn meji yooku mu, nigba ti wọn n dọgbọn sa lọ ninu kẹkẹ Maruwa kan. Ṣaaju lawọn ole yii ti bu Tosin Ajayi ladaa lori, niṣe lawọn ọlọpaa sare gbe e lọ si ọsibitu fun itọju. Ibọn ilewọ ibilẹ kan ati ọta ibọn meji ti wọn ko ti i yin lawọn ọlọpaa ba lọwọ ikọ adigunjale yii; wọn si ti taari wọn sẹka itọpinpin labẹnu, gẹgẹ bi CP Edward Ajogun ṣe paṣẹ.


Tọkọ-tiyawo ti wọn ge ori oku niluu Ifọn ti foju bale-ẹjọ

Florence Babaṣọla, Oṣogbo Lori ẹsun pe wọn ge ori ati ọwọ oku, ileeṣẹ ọlọpaa ipinlẹ Ọṣun ti wọ awọn tọkọ-taya kan, Ashifat Okunade ati Ashifat Mariam, lọ si kootu. Nigba ti awọn tọkọ-taya naa fara han nile-ẹjọ ninu oṣu kẹta, ọdun yii, ọtọ ni ẹsun ti awọn ọlọpaa fi kan wọn, ṣugbọn nigba ti wọn pada wa lopin ọsẹ to kọja, agbefọba yi ẹsun wọn pada si igbimọ-pọ lati huwa buburu ati hihuwa aitọ si oku. Agbefọba, John Idoko, sọ fun kootu pe laago kan ọsan ọjọ kọkanlelogun, oṣu kẹta, ọdun yii, ni ọwọ tẹ awọn olujẹjọ lagbegbe Dagbolu, niluu Ifọn, nipinlẹ Ọṣun, lasiko ti wọn ge ori ati ọwọ oloogbe kan, Rasheed Tiamiyu. Nigba naa lọhun-un, adajọ fun awọn mejeeji ni beeli, nigba ti awọn ọlọpaa si tun fi ẹsun mi-in kan wọn bayii, wọn ni awọn ko jẹbi. Agbẹjọro wọn, Yẹmisi Akintajuwa, bẹ adajọ lati fun wọn ni beeli. Onidaajọ Oluṣẹgun Ayilara ni ki awọn olujẹjọ maa jẹgbadun beeli ti wọn n lo lọ, o si sun igbẹjọ wọn si ọjọ kẹjọ, oṣu kin-in-ni, ọdun to n bọ.


Ẹ gba wa o, Saraki tun ti ko tọọgi wọlu – APC Kwara

Stephen Ajagbe, Ilorin Latari rogbodiyan to bẹ silẹ lọjọ Abamẹta, Satide, opin ọsẹ to kọja, nile Saraki to wa lagbegbe GRA, Ilọrin, nibi tawọn eeyan ti fara pa lasiko adura ni iranti ọdun mẹjọ ti Oloogbe Abubakar Oluṣọla Saraki faye silẹ, ẹgbẹ oṣelu to n ṣejọba ni Kwara ti fẹsun kan olori ile aṣofin agba ana, Dokita Bukọla Saraki, pe oun lo ko tọọgi wọlu. Ninu atẹjade kan ti Alukoro ẹgbẹ naa nipinlẹ Kwara, Alhaji Tajudeen Fọlaranmi Aro, fi sita lọjọ Aiku, Sannde, ni wọn ti ni lati 2019 ti Saraki ti fi ilu silẹ, ko si iṣẹlẹ ki awọn janduku kan maa da wahala silẹ, ṣugbọn dide to de bayii toun pẹlu awọn tọọgi rẹ to n ko kiri tẹlẹ lo wọlu. Aro ni asiko ka maa lo tọọgi da ilu ru ti di afisẹyin teegun fiṣọ, fun idi eyi, APC ta ko bawọn jankudu to tẹle Saraki ṣe kọ lu awọn agbofinro. APC ni, “Fun igba akọkọ, latigba tawọn araalu ti kọyin si Saraki atawọn ẹmẹwa rẹ, ipinlẹ wa tun ni akọsilẹ iṣẹlẹ buruku lọjọ Satide, nibi tawọn janduku ti kọ lu araalu nibi eto ti Saraki gbe kalẹ. Eleyi jẹ dida Kwara pada si asiko ti wọn n lo tọọgi lati ṣejọba, ati fifi owo ilu sanwo oṣu fawọn ọdaran”. Ẹgbẹ ọhun ni bo tilẹ jẹ pe awọn ki Saraki kaabọ lati ibi to sa lọ tabi to lọọ fara pamọ si lẹyin tawọn foju ẹ gbọlẹ, ṣugbọn awọn bẹ ẹ lati ma tu awọn janduku tijọba to wa lori aleefa ti tẹ ri pada sigboro.


APC ni, “Fun igba akọkọ, latigba tawọn araalu ti kọyin si Saraki atawọn ẹmẹwa rẹ, ipinlẹ wa tun ni akọsilẹ iṣẹlẹ buruku lọjọ Satide, nibi tawọn janduku ti kọ lu araalu nibi eto ti Saraki gbe kalẹ. Eleyi jẹ dida Kwara pada si asiko ti wọn n lo tọọgi lati ṣejọba, ati fifi owo ilu sanwo oṣu fawọn ọdaran”. Ẹgbẹ ọhun ni bo tilẹ jẹ pe awọn ki Saraki kaabọ lati ibi to sa lọ tabi to lọọ fara pamọ si lẹyin tawọn foju ẹ gbọlẹ, ṣugbọn awọn bẹ ẹ lati ma tu awọn janduku tijọba to wa lori aleefa ti tẹ ri pada sigboro. Ṣugbọn o, iwadii wa fi han pe afurasi ọmọ ẹgbẹ okunkun kan to da awọn eeyan laamu lawọn sọja mu balẹ nitosi ibi ti eto adura fun Baba Saraki ti n lọ lọwọ, ki i ṣe awọn tọọgi lo da ilu ru bawọn kan ṣe n gbe e kiri. Lara awọn tiṣẹlẹ naa ṣoju ẹ ṣalaye pe nigba ti afurasi naa n yinbọn lati fi halẹ mọ awọn eeyan lawọn sọja to wa nibẹ gbana oju ẹ. Fun idi eyi, ohun to ṣẹlẹ naa ko ni nnkan kan an ṣe pẹlu wiwọlu Saraki tabi eto adura to waa ṣe fun baba rẹ.


Ṣugbọn o, iwadii wa fi han pe afurasi ọmọ ẹgbẹ okunkun kan to da awọn eeyan laamu lawọn sọja mu balẹ nitosi ibi ti eto adura fun Baba Saraki ti n lọ lọwọ, ki i ṣe awọn tọọgi lo da ilu ru bawọn kan ṣe n gbe e kiri. Lara awọn tiṣẹlẹ naa ṣoju ẹ ṣalaye pe nigba ti afurasi naa n yinbọn lati fi halẹ mọ awọn eeyan lawọn sọja to wa nibẹ gbana oju ẹ. Fun idi eyi, ohun to ṣẹlẹ naa ko ni nnkan kan an ṣe pẹlu wiwọlu Saraki tabi eto adura to waa ṣe fun baba rẹ.


Loootọ ni Joe Biden wọle, ṣugbọn ojooro lo ṣe-Trump

Dada Ajikanje O jọ pe Aarẹ orilẹ-ede Amẹrika, Donald Trump, to ti kọkọ fariga pe oun ko gba abajade esi idibo ti wọn di kọja, nibi ti Joe Biden ti fẹyin rẹ janlẹ, ti n pa ero ẹ da bayii pẹlu bo ṣe sọ pe ọkunrin naa jawe olubori, ṣugbọn eru nla lo ṣe. Ninu ọrọ kan ti Aarẹ naa kọ sori ikanni abẹyẹfo (Twitter) ẹ lo ti sọrọ ọhun lọjọ Aiku, Sannde, ọsẹ yii. O ni loootọ lawọn kan le maa sọ pe oun lo wọle, ṣugbọn irufẹ awọn eeyan to n sọ ọ yii, awọn ayederu oniroyin ni, bẹẹ loun gba loootọ pe o wọle ibo, ṣugbọn ojooro ni. Bo tilẹ jẹ pe Aarẹ orilẹ-ede Amẹrika to n japa mọnu lori bi wọn ṣe kede pe Biden lo wọle ko ti i ri ibi kan pato tọka si pe wọn ja apoti ibo gba nibẹ, tabi ko darukọ adugbo tabi ipinlẹ kan ti wọn ti ṣe madaru to foju han kedere, sibẹ, ariwo ojooro naa lo ṣi n pa kiri. Bakan naa lo sọ pe ibo to gbe Biden wọle yii, ko si awọn alamoojuto to le sọ pato bo ṣe lọ gan-an. Bẹẹ lo leri pe o di dandan ki oun fi idajọ ile-ẹjo giga nilẹ Amẹrika sọ ohun to n dun ninu Joe Biden yẹn di ibanujẹ mọ ọn lọwọ.


Bo tilẹ jẹ pe Aarẹ orilẹ-ede Amẹrika to n japa mọnu lori bi wọn ṣe kede pe Biden lo wọle ko ti i ri ibi kan pato tọka si pe wọn ja apoti ibo gba nibẹ, tabi ko darukọ adugbo tabi ipinlẹ kan ti wọn ti ṣe madaru to foju han kedere, sibẹ, ariwo ojooro naa lo ṣi n pa kiri. Bakan naa lo sọ pe ibo to gbe Biden wọle yii, ko si awọn alamoojuto to le sọ pato bo ṣe lọ gan-an. Bẹẹ lo leri pe o di dandan ki oun fi idajọ ile-ẹjo giga nilẹ Amẹrika sọ ohun to n dun ninu Joe Biden yẹn di ibanujẹ mọ ọn lọwọ. Laipẹ yii lawọn ololufẹ ẹ kan kora wọn jade ni Washington DC, lati ṣewọde ta ko bi iroyin ṣe kede ẹ pe Joe Biden lo wọle, ṣugbọn bi awọn eeyan yii ṣe n wọde kiri, bẹẹ lawọn mi-in naa jade lati ta ko ohun ti wọn n ṣe ti ọrọ si di ranto. Ogun eeyan lawọn ọlọpaa ti ko, ti awọn mi-in si ṣeṣe pẹlu. Wọn ni nibi ti wọn ti n ṣewọde ọhun gan-an ni Trump gba kọja nigba to fẹẹ lọọ ṣere idaraya gọofu, ẹrin ni wọn lo n rin si wọn, bẹẹ lo tun juwọ pẹlu, ti awọn eeyan naa si n sa a pe, oun ni Aarẹ to dara ju fun ilẹ Amẹrika.


Laipẹ yii lawọn ololufẹ ẹ kan kora wọn jade ni Washington DC, lati ṣewọde ta ko bi iroyin ṣe kede ẹ pe Joe Biden lo wọle, ṣugbọn bi awọn eeyan yii ṣe n wọde kiri, bẹẹ lawọn mi-in naa jade lati ta ko ohun ti wọn n ṣe ti ọrọ si di ranto. Ogun eeyan lawọn ọlọpaa ti ko, ti awọn mi-in si ṣeṣe pẹlu. Wọn ni nibi ti wọn ti n ṣewọde ọhun gan-an ni Trump gba kọja nigba to fẹẹ lọọ ṣere idaraya gọofu, ẹrin ni wọn lo n rin si wọn, bẹẹ lo tun juwọ pẹlu, ti awọn eeyan naa si n sa a pe, oun ni Aarẹ to dara ju fun ilẹ Amẹrika. Ju gbogbo ẹ lọ, Aarẹ Trump ti sọ pe, ile-ẹjọ giga ni yoo yanju ọrọ to wa nilẹ yii, nitori ti wọn ba sọ pe Biden wọle ibo Aarẹ, loootọ lo le wọle, ṣugbọn eru lo ṣe, oun yoo si fi ofin wa ojuutu si i.


Ju gbogbo ẹ lọ, Aarẹ Trump ti sọ pe, ile-ẹjọ giga ni yoo yanju ọrọ to wa nilẹ yii, nitori ti wọn ba sọ pe Biden wọle ibo Aarẹ, loootọ lo le wọle, ṣugbọn eru lo ṣe, oun yoo si fi ofin wa ojuutu si i.


Okoolelẹẹẹdẹgbẹrin afurasi ọdaran ko sakolo ọlọpaa lọjọ kan ṣoṣo l’Ekoo

Faith Adebọla, Eko Temutemu ni ahamọ ọlọpaa ipinlẹ Eko kun lọjọ Aiku, Sannde, ọsẹ yii, pẹlu bọwọ awọn agbofinro naa ṣe tẹ okoolelẹẹẹdẹgbẹrin (720) afurasi ọdaran kaakiri ipinlẹ naa, pẹlu awọn nnkan ija ati egboogi oloro ti wọn ka mọ wọn lọwọ. Alukoro ileeṣẹ ọlọpaa nipinlẹ Eko, SP Olumuyiwa Adejọbi, lo kede ọrọ yii ninu atẹjade kan to fi ṣọwọ s’ALAROYE, o ni lati nnkan bii aago meje aarọ ọjọ Aiku yii lawọn agbofinro ti bẹ jade si awọn ibuba ti wọn ti sami si pe awọn ọmọ ganfe atawọn janduku fi n ṣe ibugbe wọn. Adejọbi ni iṣẹ apawọpọ ṣe lawọn fi kinni ọhun ṣe, tori kaakiri ẹka ileeṣẹ ọlọpaa mẹrẹẹrinla to wa lawọn ijọba ibilẹ gbogbo nipinlẹ Eko lawọn ti ṣiṣẹ naa, awọn o si fu ẹnikẹni lara, bẹẹ lawọn ko ṣe e lalariwo. Ibuba mọkandinlogoji ọtọọtọ lawọn ọlọpaa naa lọọ gbọn yẹbẹyẹbẹ, ibẹ si lọwọ ti ba awọn afurasi ti wọn fi pampẹ ofin gbe naa. Lara awọn nnkan ti wọn ka mọ wọn lọwọ ni ibọn ilewọ oyinbo ati ibọn ṣakabula, ọta ibọn rẹpẹtẹ, oogun abẹnu-gọngọ loriṣiiriṣii, egboogi oloro ti wọn fura si pe igbo ati kokeeni ni wọn, ada, ọbẹ, aake atawọn nnkan ija mi-in. Gbogbo ẹ lawọn ọlọpaa naa ko gẹgẹ bii ẹri ta ko awọn afurasi ọhun.


Ibuba mọkandinlogoji ọtọọtọ lawọn ọlọpaa naa lọọ gbọn yẹbẹyẹbẹ, ibẹ si lọwọ ti ba awọn afurasi ti wọn fi pampẹ ofin gbe naa. Lara awọn nnkan ti wọn ka mọ wọn lọwọ ni ibọn ilewọ oyinbo ati ibọn ṣakabula, ọta ibọn rẹpẹtẹ, oogun abẹnu-gọngọ loriṣiiriṣii, egboogi oloro ti wọn fura si pe igbo ati kokeeni ni wọn, ada, ọbẹ, aake atawọn nnkan ija mi-in. Gbogbo ẹ lawọn ọlọpaa naa ko gẹgẹ bii ẹri ta ko awọn afurasi ọhun. Ọpọ dukia ati ẹru ẹlẹru mi-in bii jẹnẹretọ tuntun meji, ẹrọ amuletutu, awọn baagi, batiri mọto tuntun atawọn ẹru mi-in ni wọn ba lakata awọn afurasi naa. Wọn ni wọn jẹwọ pe awọn kọ lawọn ni in, asiko rogbodiyan iwọde SARS lẹru naa de ọdọ awọn. Gẹgẹ bi Adejọbi ṣe wi, o lawọn fura pe awọn janduku tọwọ ba naa lo wa lẹyin bi wọn ṣe lọọ fọ awọn ṣọọbu itaja nla nla kan l’Ekoo lasiko iwọde ta ko SARS to waye loṣu to kọja.


Ọpọ dukia ati ẹru ẹlẹru mi-in bii jẹnẹretọ tuntun meji, ẹrọ amuletutu, awọn baagi, batiri mọto tuntun atawọn ẹru mi-in ni wọn ba lakata awọn afurasi naa. Wọn ni wọn jẹwọ pe awọn kọ lawọn ni in, asiko rogbodiyan iwọde SARS lẹru naa de ọdọ awọn. Gẹgẹ bi Adejọbi ṣe wi, o lawọn fura pe awọn janduku tọwọ ba naa lo wa lẹyin bi wọn ṣe lọọ fọ awọn ṣọọbu itaja nla nla kan l’Ekoo lasiko iwọde ta ko SARS to waye loṣu to kọja. Kọmiṣanna ọlọpaa ipinlẹ Eko, Hakeem Odumosu, ti gboriyin fawọn agbofinro fun bi wọn ṣe ṣiṣẹ naa bii iṣẹ, o ni gbogbo ohun to ba gba lawọn maa fun un lati le jẹ ki aabo to peye wa nipinlẹ Eko, kawọn araalu si sun oorun a-sun-fa-lala. Ni bayii, Odumosu ni iṣẹ iwadii gbọdọ bẹrẹ loju ẹsẹ, kawọn afurasi naa le foju bale-ẹjọ laipẹ. O fi kun un pe ileeṣẹ ọlọpaa ipinlẹ Eko ṣẹṣẹ bẹrẹ ni, awọn o ni i sinmi titi ti iwa ipanle ati janduku yoo fi kasẹ nilẹ l’Ekoo, paapaa pẹlu bi asiko pọpọṣinṣin ọdun ṣe n kanlẹkun yii.


Kọmiṣanna ọlọpaa ipinlẹ Eko, Hakeem Odumosu, ti gboriyin fawọn agbofinro fun bi wọn ṣe ṣiṣẹ naa bii iṣẹ, o ni gbogbo ohun to ba gba lawọn maa fun un lati le jẹ ki aabo to peye wa nipinlẹ Eko, kawọn araalu si sun oorun a-sun-fa-lala. Ni bayii, Odumosu ni iṣẹ iwadii gbọdọ bẹrẹ loju ẹsẹ, kawọn afurasi naa le foju bale-ẹjọ laipẹ. O fi kun un pe ileeṣẹ ọlọpaa ipinlẹ Eko ṣẹṣẹ bẹrẹ ni, awọn o ni i sinmi titi ti iwa ipanle ati janduku yoo fi kasẹ nilẹ l’Ekoo, paapaa pẹlu bi asiko pọpọṣinṣin ọdun ṣe n kanlẹkun yii.


Fayẹmi ṣatilẹyin fawọn ọdọ, o loun naa jiya lọwọ ọlọpaa ri

Oluyinka Soyemi, Ado-Ekiti Latari oriṣiiriṣii awọn ohun to n ṣẹlẹ lẹyin iwọde SARS tawọn ọdọ ṣe laipẹ yii, Gomina Kayọde Fayẹmi tipinlẹ Ekiti ti ṣatilẹyin fawọn ọdọ lori gbigbogun ti iwa ibajẹ ati ifiyajẹni awọn agbofinro pẹlu bo ṣe ni oun naa ti jiya lọwọ awọn ọlọpaa ri. Lọjọ Aiku, Sannde, ọse yii, ni gomina sọrọ ọhun nibi ipade apero to ṣe pẹlu Minisita feto okoowo, ileeṣẹ ati ifowoṣowo, Ọtunba Adeniyi Adebayọ, eyi to waye pẹlu aṣẹ Aarẹ Muhammadu Buhari niluu Ado-Ekiti. Fayẹmi ṣalaye pe awọn ọlọpaa fiya jẹ oun lọdun 2014, lasiko toun n dije fun saa keji gẹgẹ bii gomina, ṣugbọn awọn ọlọpaa mi-in ti ṣoore foun, eyi to tumọ si pe ki i ṣe gbogbo wọn leeyan buruku. O ni iwọde SARS to waye laipẹ yii daa pupọ, o si jẹ kawọn eeyan mọ bi Naijiria ṣe ri gan-an ati atunṣe ta a nilo, ṣugbọn awọn eeyan ko gbọdọ maa kopa ninu iru rogbodiyan tawọn janduku da silẹ lẹyin iwọde ọhun. Gomina naa sọ ọ di mimọ pe awọn ọdọ n binu nitori bi arun koronafairọọsi ṣe jẹ ki wọn jokoo sile, ṣugbọn ṣe ni idaṣẹsilẹ awọn olukọ fasiti tun wọle de, bẹẹ ebi n pa awọn eeyan, eto ọrọ-aje si mẹhẹ. O waa ba awọn to padanu ẹmi wọn lasiko wahala to ṣẹlẹ laipẹ yii kẹdun, bẹẹ lo ni igbimọ toun da silẹ lati ṣewadii ifiyajẹni atawọn nnkan to ṣẹlẹ lasiko iwọde SARS yoo ṣojuṣe wọn, kijọba le mọ ọna idagbasoke to yẹ ki wọn gba.


O ni iwọde SARS to waye laipẹ yii daa pupọ, o si jẹ kawọn eeyan mọ bi Naijiria ṣe ri gan-an ati atunṣe ta a nilo, ṣugbọn awọn eeyan ko gbọdọ maa kopa ninu iru rogbodiyan tawọn janduku da silẹ lẹyin iwọde ọhun. Gomina naa sọ ọ di mimọ pe awọn ọdọ n binu nitori bi arun koronafairọọsi ṣe jẹ ki wọn jokoo sile, ṣugbọn ṣe ni idaṣẹsilẹ awọn olukọ fasiti tun wọle de, bẹẹ ebi n pa awọn eeyan, eto ọrọ-aje si mẹhẹ. O waa ba awọn to padanu ẹmi wọn lasiko wahala to ṣẹlẹ laipẹ yii kẹdun, bẹẹ lo ni igbimọ toun da silẹ lati ṣewadii ifiyajẹni atawọn nnkan to ṣẹlẹ lasiko iwọde SARS yoo ṣojuṣe wọn, kijọba le mọ ọna idagbasoke to yẹ ki wọn gba. Bakan naa ni Ọtunba Adebayọ fidi ẹ mulẹ pe Buhari lo ran gbogbo awọn minisita lọ sipinlẹ wọn lati ṣe ajọro pẹlu awọn ọdọ, kijọba le mọ igbesẹ to kan lati ṣatunṣe si awọn nnkan ti wọn n beere fun. O ni asiko ti to fawọn ọdọ lati maa forukọ silẹ fun awọn eto ironilagbara tijọba n ṣe, ki i ṣe ki wọn sọ pe o le ma kan awọn. Bakan naa ni Igbakeji ọga-agba ọlọpaa to wa ni Ẹkun kẹtadinlogun to jẹ tipinlẹ Ondo ati Ekiti, David Fọlawiyọ, sọ pe iwọde SARS fi ọpọlọpọ nnkan han nipa iwa ibajẹ to wa kaakiri ilẹ yii, o si fi han pe awọn eeyan lagbara ju ijọba lọ.


Bakan naa ni Ọtunba Adebayọ fidi ẹ mulẹ pe Buhari lo ran gbogbo awọn minisita lọ sipinlẹ wọn lati ṣe ajọro pẹlu awọn ọdọ, kijọba le mọ igbesẹ to kan lati ṣatunṣe si awọn nnkan ti wọn n beere fun. O ni asiko ti to fawọn ọdọ lati maa forukọ silẹ fun awọn eto ironilagbara tijọba n ṣe, ki i ṣe ki wọn sọ pe o le ma kan awọn. Bakan naa ni Igbakeji ọga-agba ọlọpaa to wa ni Ẹkun kẹtadinlogun to jẹ tipinlẹ Ondo ati Ekiti, David Fọlawiyọ, sọ pe iwọde SARS fi ọpọlọpọ nnkan han nipa iwa ibajẹ to wa kaakiri ilẹ yii, o si fi han pe awọn eeyan lagbara ju ijọba lọ. O ni awọn eeyan buruku wa ninu iṣẹ ọlọpaa loootọ, ṣugbọn gbogbo araalu lo gbọdọ dide lati gbogun ti iwa ibajẹ, ki opin le da ba ikọ SARS atawọn ikọ to fara jọ ọ. Alaga ẹgbẹ awọn ọdọ nilẹ yii, Eyitayọ Fabunmi, ni tiẹ bẹnu atẹ lu bi ko ṣe si iṣẹ fawọn ọdọ to n jade nileewe lọdọọdun, o si rọ ijọba atawọn oloṣelu lati ṣeto ti yoo fopin si iṣoro naa, ki nnkan ọtun too bẹrẹ si i ṣẹlẹ nilẹ Naijiria.


O ni awọn eeyan buruku wa ninu iṣẹ ọlọpaa loootọ, ṣugbọn gbogbo araalu lo gbọdọ dide lati gbogun ti iwa ibajẹ, ki opin le da ba ikọ SARS atawọn ikọ to fara jọ ọ. Alaga ẹgbẹ awọn ọdọ nilẹ yii, Eyitayọ Fabunmi, ni tiẹ bẹnu atẹ lu bi ko ṣe si iṣẹ fawọn ọdọ to n jade nileewe lọdọọdun, o si rọ ijọba atawọn oloṣelu lati ṣeto ti yoo fopin si iṣoro naa, ki nnkan ọtun too bẹrẹ si i ṣẹlẹ nilẹ Naijiria.


Dẹrẹba muti yo, lo ba lọọ para ẹ danu sori biriiji ẹlẹsẹ l’Oṣodi

Faith Adebọla, Eko Ọpọ eeyan to ri ijamba ọkọ to ṣẹlẹ laaarọ ọjọ Aiku, Sannde, ọsẹ yii, lẹnu ya, ti wọn si n beere pe kin ni mọto ayọkẹlẹ yii le wa gun ori biriiji ẹlẹsẹ lọ, to si ṣe bẹẹ pa eeyan kan, tawọn mẹta si tun fara pa yanna yanna. Ori biriiji ẹlẹsẹ to wa lagbegbe Ṣogunlẹ, lori titi marosẹ Oṣhodi si Iyana-Ipaja nijamba naa ti waye. Ọgbẹni Abass to ba ALAROYE sọrọ lori isẹlẹ yii sọ pe oun wa nibi iṣẹlẹ naa, o ni Ọlọrun lo yọ oun atawọn tawọn jọ duro sibudokọ Shogunlẹ lasiko naa. O ni ere buruku ni mọto ayọkẹlẹ Mazda naa n sa bọ, ko too ya kuro loju ọna. “Iyalẹnu nla gbaa lo jẹ, ti ko ba ṣoju mi ni, mi o ni i gbagbọ, tori ọpọ eeyan to debẹ lo n beere pe bawo lọkọ yii ṣe ṣee. O da bii pe oorun kun awakọ naa lori ere ni, oun nikan lo wa ninu ọkọ ayọkẹlẹ naa, oun nikan naa lo si ku, bo tilẹ jẹ pe mọto naa ṣe awọn mẹta to n rin lọ lori biriiji naa leṣe.


O ni ere buruku ni mọto ayọkẹlẹ Mazda naa n sa bọ, ko too ya kuro loju ọna. “Iyalẹnu nla gbaa lo jẹ, ti ko ba ṣoju mi ni, mi o ni i gbagbọ, tori ọpọ eeyan to debẹ lo n beere pe bawo lọkọ yii ṣe ṣee. O da bii pe oorun kun awakọ naa lori ere ni, oun nikan lo wa ninu ọkọ ayọkẹlẹ naa, oun nikan naa lo si ku, bo tilẹ jẹ pe mọto naa ṣe awọn mẹta to n rin lọ lori biriiji naa leṣe. “Ọpẹlọpẹ awọn irin ti wọn fi ṣe idaabobo fawọn to n gun biriiji naa tori irin yii lo da mọto naa duro, ti ko jẹ ko tun ja bọ le awọn eeyan to duro sisalẹ lori, nigba to takiti, to ha sara irin naa loke biriiji” Abass ni nigba tawọn alaaanu kan fi maa fi tipatipa yọ oloogbe naa jade, niṣe ni ọti lile n run lara ẹ, to fi han pe o ti muti yo pẹlu bo ṣe n wakọ. A gbọ pe meji ninu awọn to fara pa naa ti wa nileewosan aladaani kan nitosi, nigba ti ẹni kẹta ti lọ sile ẹ lati lọọ toju ara ẹ. A pe Alukoro ileeṣẹ ọlọpaa lori aago lati fidi iṣẹlẹ yii mulẹ, ṣugbọn SP Olumuyiwa Adejọbi sọ pe oun o ti i gbọ nipa iṣẹlẹ naa.


“Ọpẹlọpẹ awọn irin ti wọn fi ṣe idaabobo fawọn to n gun biriiji naa tori irin yii lo da mọto naa duro, ti ko jẹ ko tun ja bọ le awọn eeyan to duro sisalẹ lori, nigba to takiti, to ha sara irin naa loke biriiji” Abass ni nigba tawọn alaaanu kan fi maa fi tipatipa yọ oloogbe naa jade, niṣe ni ọti lile n run lara ẹ, to fi han pe o ti muti yo pẹlu bo ṣe n wakọ. A gbọ pe meji ninu awọn to fara pa naa ti wa nileewosan aladaani kan nitosi, nigba ti ẹni kẹta ti lọ sile ẹ lati lọọ toju ara ẹ. A pe Alukoro ileeṣẹ ọlọpaa lori aago lati fidi iṣẹlẹ yii mulẹ, ṣugbọn SP Olumuyiwa Adejọbi sọ pe oun o ti i gbọ nipa iṣẹlẹ naa.


Awọn eeyan Kwara tu jade bii eṣu, nigba ti wọn foju kan Saraki n’Ilọrin

Jide Alabi Tilu-tifọn lawọn eeyan ipinlẹ Kwara fi ya lọọ pade Dokita Bukọla Saraki, bi aṣiwaju oloselu naa ṣe tun wọlu lẹyin ọpọlọpọ oṣu to ti wa sipinlẹ ̀ọhun gbẹyin. Ọjọ Abamẹta, Satide, ni ọkunrin naa ati awọn mọlẹbi rẹ ṣe akanṣe adura fun baba wọn, Oloye Oluṣọla Saraki, lẹyin ọdun kẹjọ to ti dagbere faye. Ile awọn Saraki to wa ni adugbo Ilọfa, ni GRA, niluu Ilọrin, ni eto adura yii ti waye. Ohun to si jọ awọn eeyan loju ni pe niṣe lawọn eeyan ilu naa tu jade bii eṣu, ti wọn si n pariwo pe, ‘o ti su wa, idẹra de.’ Yatọ si eyi, Sẹnetọ Gbemisọla Saraki, ọkan lara awọn minisita ninu ijọba Buhari naa wa nibi eto adura naa, bẹe lawọn eeyan n sọ pe igba akọkọ niyi ti oun ati ẹgbọn rẹ yoo pade, lẹyin to ti ba awọn ọta ẹgbọn ẹ ninu oṣelu, iyẹn awọn ọmọ ẹgbẹ APC lọ. Nibi ayẹyẹ fidau ọhun, pitimu bayii lawọn ero pe, paapaa awọn ti wọn jẹ ololufẹẹ awọn Saraki. Ni papakọ ofurufu ilu Ilọrin ni wọn ti lọọ pade ẹ, ti wọn si sin in titi to fi dele wọn, nibi ti eto ọhun ti waye.


Ohun to si jọ awọn eeyan loju ni pe niṣe lawọn eeyan ilu naa tu jade bii eṣu, ti wọn si n pariwo pe, ‘o ti su wa, idẹra de.’ Yatọ si eyi, Sẹnetọ Gbemisọla Saraki, ọkan lara awọn minisita ninu ijọba Buhari naa wa nibi eto adura naa, bẹe lawọn eeyan n sọ pe igba akọkọ niyi ti oun ati ẹgbọn rẹ yoo pade, lẹyin to ti ba awọn ọta ẹgbọn ẹ ninu oṣelu, iyẹn awọn ọmọ ẹgbẹ APC lọ. Nibi ayẹyẹ fidau ọhun, pitimu bayii lawọn ero pe, paapaa awọn ti wọn jẹ ololufẹẹ awọn Saraki. Ni papakọ ofurufu ilu Ilọrin ni wọn ti lọọ pade ẹ, ti wọn si sin in titi to fi dele wọn, nibi ti eto ọhun ti waye. Awọn aafaa agba lo ṣe waasi lọjọ naa, ohun ti wọn si fi koko ọrọ wọn le ni pe, gbogbo abiyamọ pata lo gbọdọ tọju ọmọ wọn daadaa, ki wọn le ni ẹyinwa-ọla to dara. Imaamu ilu Ilọrin, Shehu Mohammed Bashir Solihu, lo ṣaaju wọn nibi eto adura ọhun. Bẹẹ lawọn agba aafaa mi-in n’Ilọrin naa tun kun un, ninu wọn ni Shehu Sulaimon Dan Borno, Shehu Saanu Shehu ati Imaamu AbdulRazaq Aduagba.


Awọn aafaa agba lo ṣe waasi lọjọ naa, ohun ti wọn si fi koko ọrọ wọn le ni pe, gbogbo abiyamọ pata lo gbọdọ tọju ọmọ wọn daadaa, ki wọn le ni ẹyinwa-ọla to dara. Imaamu ilu Ilọrin, Shehu Mohammed Bashir Solihu, lo ṣaaju wọn nibi eto adura ọhun. Bẹẹ lawọn agba aafaa mi-in n’Ilọrin naa tun kun un, ninu wọn ni Shehu Sulaimon Dan Borno, Shehu Saanu Shehu ati Imaamu AbdulRazaq Aduagba. Shehu Sulyman Dan Borno dupẹ lọwọ Dokita Bukọla Saraki ati aburo ẹ, Gbemisọla Saraki, bi awọn mejeeji ṣe jọ peju-pesẹ sibi adura naa. O ni niwọn igba ti wọn ba ti gba ara wọn mu, ti wọn si n lo ifẹ pẹlu ara wọn, ko sẹni kan bayii ti yoo mọ asiri Ilọrin. Lara awọn eeyan pataki to wa nibi adura pataki yii ni, Sẹnetọ Rafiu Ibrahim; alaga ẹgbẹ oṣelu PDP, Enjinnia Kọla Shittu; Alhaji Abubakar Kawu Baraje, olori ile-igbimọ aṣofin nipinlẹ Kwara tẹlẹ, Dokita Ali Ahmad atawọn eeyan pataki mi-in lawujọ.


Shehu Sulyman Dan Borno dupẹ lọwọ Dokita Bukọla Saraki ati aburo ẹ, Gbemisọla Saraki, bi awọn mejeeji ṣe jọ peju-pesẹ sibi adura naa. O ni niwọn igba ti wọn ba ti gba ara wọn mu, ti wọn si n lo ifẹ pẹlu ara wọn, ko sẹni kan bayii ti yoo mọ asiri Ilọrin. Lara awọn eeyan pataki to wa nibi adura pataki yii ni, Sẹnetọ Rafiu Ibrahim; alaga ẹgbẹ oṣelu PDP, Enjinnia Kọla Shittu; Alhaji Abubakar Kawu Baraje, olori ile-igbimọ aṣofin nipinlẹ Kwara tẹlẹ, Dokita Ali Ahmad atawọn eeyan pataki mi-in lawujọ.


Adajọ ju Mike sẹwọn ọdun mẹtadinlogun, awọn kan lo lu ni jibiti l’Ode-Irele

Oluṣẹyẹ Iyiade, Akurẹ Fun lilu awọn eeyan ni jibiti, Adajọ Ile-ẹjọ giga to wa l’Akurẹ, Onidaajọ Samuel Bọla, ti ju Mike Atẹlẹmọ sẹwọn ọdun mẹtadinlogun. Jibiti owo to le ni miliọnu mejilelogoji Naira ni wọn lọkunrin naa lu awọn eeyan niluu Ode-Irele, laarin ọdun 2017 sì 2018, nipasẹ ayederu ileeṣẹ ayanilowo fi ṣowo kan to gbe kalẹ. Ipinlẹ Delta, nibi to lọọ fara pamọ si lọwọ ọlọpaa ọtẹlẹmuyẹ ti pada tẹ ẹ, ti wọn si wọ ọ lọ sile-ẹjọ ninu oṣu keji, ọdun ta a wa yii, lori awọn ẹsun mẹrinla tí wọn ka si i lẹsẹ. Awọn ẹlẹrii bii mejila ni wọn waa jẹrii ta ko o lasiko ti igbẹjọ n lọ lọwọ. Nigba to n gbe idajọ rẹ kalẹ lọjọ Ẹti, Furaidee, ọsẹ to kọja, Onidaajọ Bọla ni awọn ẹri ti agbefọba fi siwaju oun fidi rẹ mulẹ pe loootọ lo jẹbi diẹ ninu awọn ẹsun ti wọn fi kan an. O ni ki ọdaran ọhun lọọ fẹwọn ọdun meje jura lori ẹsun gbigbimọ-pọ lọna aitọ, ọdun meje mi-in fun gbigba owo olowo lọna aitọ ati ẹwọn ọdun mẹta fun pipe ara rẹ ni oun ti ko jẹ fawọn eeyan.


Awọn ẹlẹrii bii mejila ni wọn waa jẹrii ta ko o lasiko ti igbẹjọ n lọ lọwọ. Nigba to n gbe idajọ rẹ kalẹ lọjọ Ẹti, Furaidee, ọsẹ to kọja, Onidaajọ Bọla ni awọn ẹri ti agbefọba fi siwaju oun fidi rẹ mulẹ pe loootọ lo jẹbi diẹ ninu awọn ẹsun ti wọn fi kan an. O ni ki ọdaran ọhun lọọ fẹwọn ọdun meje jura lori ẹsun gbigbimọ-pọ lọna aitọ, ọdun meje mi-in fun gbigba owo olowo lọna aitọ ati ẹwọn ọdun mẹta fun pipe ara rẹ ni oun ti ko jẹ fawọn eeyan. Adajọ yii tun ni o gbọdọ da gbogbo owo to ti fọna eru gba lọwọ awọn eeyan padafun wọn kiakia.


Adajọ yii tun ni o gbọdọ da gbogbo owo to ti fọna eru gba lọwọ awọn eeyan padafun wọn kiakia.


Afojusun mi bayii ni lati di iranṣẹ Ọlọrun – Ayọdele Fayoṣe

Oluyinka Soyemi, Ado-Ekiti Gomina ipinlẹ Ekiti tẹlẹ, Ayọdele Fayoṣe, ti sọ pe afojusun oun ni lati di aarẹ orilẹ-ede yii tabi alufaa, eyi to ba si kọkọ wa si imuṣẹ loun yoo di mu. Fayoṣe sọrọ yii lasiko to n ba awọn eeyan ipinlẹ naa sọrọ latari ọjọọbi ọgọta ọdun to pe laye. Gomina ana naa ni ero eeyan yatọ si ti Ọlọrun, idi niyi ti erongba oun fi yatọ, oun si dupẹ nitori oun ri aanu gba nile aye, eyi to fẹẹ jẹ koun wa ọna lati sin Ọlọrun si i. Fayoṣe to ni oun ti fori ji awọn to ṣẹ oun lasiko toun wa nipo gomina ati nigba toun ko si nipo ṣalaye pe awọn kan wa toun ran lọwọ lati goke agba, ṣugbọn wọn ti fi oun silẹ bayii lati dara pọ mọ awọn ọta oun lẹyin ti wọn ri i pe oun ko si nipo mọ. O sọ siwaju pe ko si ootọ ninu iroyin tawọn kan n gbe kiri pe oun fẹẹ ṣe sẹnetọ, o ni ki i ṣe ipo to dun mọ oun ninu lati di mu rara nitori oun ko le maa ṣe ofin tawọn alaṣẹ ilẹ yii ko ni i ṣamulo. Nipa ipo aarẹ ilẹ yii to sọ, oloṣelu naa ni bi awọn eeyan bii Oloye Oluṣẹgun Ọbasanjọ ati Ọmọwe Goodluck Jonathan ba le di ipo naa mu, oun naa le ṣe e daadaa. Iwa rere to ni oun hu lati ran ọpọlọpọ eeyan lọwọ lo ni yoo fun oun lokiki lati de ipo naa.


O sọ siwaju pe ko si ootọ ninu iroyin tawọn kan n gbe kiri pe oun fẹẹ ṣe sẹnetọ, o ni ki i ṣe ipo to dun mọ oun ninu lati di mu rara nitori oun ko le maa ṣe ofin tawọn alaṣẹ ilẹ yii ko ni i ṣamulo. Nipa ipo aarẹ ilẹ yii to sọ, oloṣelu naa ni bi awọn eeyan bii Oloye Oluṣẹgun Ọbasanjọ ati Ọmọwe Goodluck Jonathan ba le di ipo naa mu, oun naa le ṣe e daadaa. Iwa rere to ni oun hu lati ran ọpọlọpọ eeyan lọwọ lo ni yoo fun oun lokiki lati de ipo naa. Lori asiko to ba a ninu jẹ ju laye, ọdun 2006 ti wọn yọ ọ nipo gomina lo pe e, bẹe lo ni ọdun 2014 toun tun pada di gomina ni inu oun dun ju.


Lori asiko to ba a ninu jẹ ju laye, ọdun 2006 ti wọn yọ ọ nipo gomina lo pe e, bẹe lo ni ọdun 2014 toun tun pada di gomina ni inu oun dun ju.


Inu wa ko dun si bi Sanwo-Olu ṣe purọ pe oun kọ loun ran wa lọ si ibi iwọde Lekki- Birigedia Taiwo

Jide Alabi Olori ikọ ọwọ kọkanlelọgọrin awọn ọmọ ogun ọtelẹmuyẹ ninu iṣẹ ṣọja to wa niluu Eko, Brigedia Ahmed Taiwo, ti binu si Gomina ipinlẹ Eko, Babajide Sanwo-Olu. Ọkunrin ṣọja naa ni inu oun ko dun si gomina naa pẹlu bo ṣe kọkọ purọ pe oun kọ loun ranṣẹ pe awọn lasiko rogbodiyan SARS to waye ninu oṣu kẹwaa, ọdun yii. O ni, ‘Sanwo-Olu lo ranṣẹ si wa, o ni apa awọn ọlọpaa ko ka ọrọ naa mọ’ Taiwo sọrọ yii lasiko to fara han niwaju igbimọ to n gbọ ẹjọ ifiyajẹni awọn SARS ati iṣẹlẹ to ṣẹlẹ ni Lẹkki, nibi ti awọn ṣọja ti yinbọn mọ awọn ọdọ to n ṣewọde, eyi to si pada ja si wahala gidi, leyii ti ọpọ ẹmi ati dukia si ṣofo. Bẹ o ba gbagbe, ni kete ti iṣẹlẹ ogunjọ, oṣu kẹwaa, naa waye, ti okiki si kan pe awọn ṣọja yinbọn pa awọn ọdọ to n ṣewọde ni Lẹkki ni Gomina Sanwo-Olu ti jade, to si ni oun ko mọ ohunkohun nipa bi awọn ṣọja ṣe lọ sibi iwọde naa, o ni awọn kan to lagbara ju oun lọ lo wa nidii ọrọ naa. Afi bi aṣiri ọrọ naa ṣe pada tu pe oun lo ranṣẹ pe awọn ṣọja pe ki wọn waa tu awọn ọdọ naa ka, eyi to pada di rogbodiyan nla pẹlu bi awọn araalu ṣe fi ẹhonu han lori ọrọ Lẹkki naa. Ọrọ ti gomina yii sọ naa lọga ṣọja yii ni ko dun mọ awọn ninu pẹlu bo ṣe purọ pe oun ko ran awọn niṣẹ.


Inira nla ni afikun owo-epo yoo ko ba araalu – PDP

Aderohunmu Kazeem Ẹgbẹ oṣelu PDP ti rọ Aarẹ Muhammadu Buhari lati tun ero rẹ pa lori afikun tijọba rẹ ṣe si owo-epo bẹntiroolu, eyi ti awọn ileepo kan ti bẹrẹ si i ta ni aadọsan-an naira lati ọjọ Ẹti, Furaidee. Akọwe ikede egbẹ naa, Kọla Ologbodiyan, to gbẹnu ẹgbe naa sọrọ rọ Aarẹ Buhari lati wa wọrọkọ fi ṣada lori afikun owo-epo bẹntiroolu yii. Ẹgbẹ naa ni yoo nira gidi fun araalu lati maa ra epo naa ni iye ti wọn ṣẹṣẹ fẹẹ maa ta a yii, pẹlu ọrọ aje ilẹ wa ti ko dara ti awọn eeyan ilu n koju lọwọlọwọ yii. Ologbodiyan ni ṣiṣe afikun owo-epo bayii ki i ṣe ohun to daa, nitori yoo tubọ da kun wahala ati iṣoro ti awọn araalu n koju ni. O ni igbesẹ naa da bii ki eeyan tun di ajaga kun ọrọ aje ilẹ wa to ti mẹhẹ telẹ ni. Ẹgbẹ PDP ni ko yẹ ki ijọba ta jala epo naa ni ọgọrun-un naira, ka ma ti i sọ aadọsan-an naira ti wọn fẹẹ maa ta a bayii.


Ologbodiyan ni ṣiṣe afikun owo-epo bayii ki i ṣe ohun to daa, nitori yoo tubọ da kun wahala ati iṣoro ti awọn araalu n koju ni. O ni igbesẹ naa da bii ki eeyan tun di ajaga kun ọrọ aje ilẹ wa to ti mẹhẹ telẹ ni. Ẹgbẹ PDP ni ko yẹ ki ijọba ta jala epo naa ni ọgọrun-un naira, ka ma ti i sọ aadọsan-an naira ti wọn fẹẹ maa ta a bayii. Wọn ni ijọba ko ti i jade sita lati ṣalaye idi pataki ti afikun fi nilati ba epo bentiroolu nilẹ wa. Ki i ṣe ẹgbẹ oṣelu PDP nikan lo koro oju si igbesẹ ijọba lati fi kun owo-epo yii. Awọn araalu paapaa ti n pariwo, bẹẹ ni wọn n bu ẹnu atẹ lu igbesẹ inilara ti ijọba gbe naa.


Wọn ni ijọba ko ti i jade sita lati ṣalaye idi pataki ti afikun fi nilati ba epo bentiroolu nilẹ wa. Ki i ṣe ẹgbẹ oṣelu PDP nikan lo koro oju si igbesẹ ijọba lati fi kun owo-epo yii. Awọn araalu paapaa ti n pariwo, bẹẹ ni wọn n bu ẹnu atẹ lu igbesẹ inilara ti ijọba gbe naa.


Wọn fẹsun kan ọba Ilẹ Oluji, wọn ni kabiyesi  ko awọn ọdọ kan jọ fun ẹgbẹ okunkun

Dada Ajikanjẹ Ọba Ilẹ Oluji, Julius Adetimẹhin, ti sọ pe ko si ootọ ninu iwe ifisun kan ti ẹgbẹ ajafẹtọọ kan kọ si kọmiṣanna ọlọpaa nipinlẹ Ondo pe oun n ko awọn janduku atawọn ọmọ ẹgbẹ okunkun jọ lati maa fi da wahala silẹ. Ọba alade yii sọ pe ọkan lara awọn eeyan ilu oun lo wa nidii iwe ẹsun ti wọn kọ yii, ati pe ko ṣẹṣẹ maa kọ ọ, bẹẹ loun ko le sọ pato ohun ti ọkunrin naa n fẹ gan-an. Ninu ẹda iwe ọhun ti ẹgbẹ ajafẹtọọ (Civil Liberties Organization) pin fawọn oniroyin, ti alaga ẹgbẹ naa, Ọgbẹni Akingbọla Temidayọ, fọwọ si lo ti sọ pe, “Eyi ni lati pe akiyesi ileeṣẹ ọlọpaa si bi Ọba Julius Adetimẹhin, Ọba Ilẹ-Oluji, nijọba ibilẹ Oluji/Oke Igbo, nipinlẹ Ondo, ṣe lẹdi apo pọ pẹlu ọga ọlọpaa teṣan to wa ni llẹ-Oluji ati ọga agbegbe Area ‘H’, lati ko awọn ọdọ kan jọ fun ẹgbẹ okunkun, ti wọn si n ko idaamu ba awọn eeyan agbegbe naa.” Lara awọn ti wọn sọ pe awọn ọmọ ẹgbẹ okunkun ọhun n yọ lẹnu lawọn ọlọdẹ ilu naa, ti awọn yẹn ko gba wọn laaye lori bi wọn ṣe n da wahala silẹ lagbegbe ọhun. Ṣa o, agbẹnusọ fun ileeṣẹ ọlọpaa l’Ondo, Tee-Leo Ikoro, ti sọ pe ọga ọlọpaa to wa ni Ilẹ-Oluji ati ọga agba to wa ni teṣan Area H, ko le hu iwa to le ko idaamu ba alaafia awujọ. O ni awọn ọga ọlọpaa ti wọn mọ iṣẹ wọn daadaa ni wọn, bẹẹ loun mọ daju pe wọn ko ni i lọwọ si kiko ọmọ ẹgbẹ ọkunkun jọ. O fi kun un pe to ba jẹ pe loootọ ni wọn ti fi iwe ẹṣun ọhun ṣọwọ, o da oun loju pe, igbesẹ to yẹ yoo waye lori ẹsun naa.


Lẹyin ọdun kẹtadinlogoji to ku, awọn eeyan ṣeranti Haruna Ishọla

Adefunkẹ Adebiyi, Abẹokuta Bo tilẹ jẹ pe ọdun kẹtadinlogoji ree ti agba olorin Apala nni, Oloogbe Alaaji Haruna Ishọla Bello, ti jade laye, sibẹ, orukọ baba naa ko parẹ, bẹẹ lawọn orin to ṣe silẹ ṣi wa lọja, ti wọn n ta titi doni. Ọjọ kẹsan-an, oṣu kọkanla yii, lo pe ọdun mẹtadinlogoji (37) ti Haruna Ishọla jade laye lẹni ọdun mẹrinlelọgọta (64). Iku ọhun ka awọn onifaaji igba naa lara pupọ, bẹẹ ni kaluku n sọ pe ta ni yoo ṣe bii Haruna Ishọla, baba to jẹ ori ijokoo ni i ti kọrin rẹ, to si jẹ pe ọrọ kan, owe kan, ni yoo fi maa da awọn eeyan laraya pẹlu awọn ede ati aṣa to nitumọ gidi. Lasiko ti Haruna Ishọla ti wọn n pe ni Baba -n- Gani agba n lo saa, ko si elere naa ti ko ni i bọwọ fun baba ti wọn bi niluu Ijẹbu-Igbo lọdun 1919 ọhun. Oloogbe Ayinla Ọmọwura tilẹ fi kọrin nigba kan pe ‘ninu gbogbo elere agbaye pata, Ishọla mo fia (fear)ẹ ju. Olorin ti yoo sọ pe ti Baba Musiliu bawo ko si jare.’ Nigba ti Ọlọrun yoo si ṣe e, iṣẹ Haruna ko parẹ gẹgẹ bii orukọ rẹ naa ni, nitori ọmọ rẹ, Musiliu Haruna Ishọla, tẹwọ gba ere Apala, o si n ri i ṣe latọdun 1983 ti baba rẹ ti jade laye, bẹẹ lo n kọrin naa lọ titi doni.


Bi Sanwo-Olu ṣe ranṣẹ pe awọn ologun lasiko SARS lo dara ju-Ọgagun Taiwo

Jide Alabi Ileeṣẹ ologun Naijiria ti sọ pe igbesẹ ti gomina ipinlẹ Eko gbe lori bo ṣe ranṣẹ pe awọn ologun lati waa koju wahala tawọn janduku kan da silẹ lasiko rogbodiyan SARS tọna daradara. Ahmed Ibrahim Taiwo, ọkan lara awọn ọgagun ninu iṣẹ ologun, lo sọrọ yii niwaju igbimọ to n gbọ ẹjọ nipa rogbodiyan to ṣẹlẹ ni too-geeti Lẹkki, ati gbogbo ọrọ tọ jẹ mọ wahala tawọn ẹṣọ agbofinro SARS ko ba araalu, eyi to pada da wahala nla silẹ. Ọkunrin ologun yii sọ pe nigba ti eto iṣakoso ipinlẹ Eko fẹẹ di rudurudu nipasẹ rogbodiyan to n ṣẹlẹ kaakiri ni Gomina Sanwo-Olu ṣe sare ke si awọn, ati pe igbesẹ yẹn gan-an lo dara ju niru asiko bẹẹ yẹn pẹlu bi gbogbo nnkan ṣe ri nigba naa. Tẹ o ba gbagbe, ni kete ti ọrọ bẹyin yọ lori bi awọn ṣọja ṣe kọ lu awọn ọdọ to lọọ ṣewọde ta ko SARS ni Lẹkki ni Gomina Babajide Sanwo-Olu ti sare bọ sita, ohun to si sọ ni pe oun ko ranṣẹ pe ṣọja kankan, awọn ti wọn lagbara ju oun lọ gan-an lo ṣe e. Bi ọrọ yẹn ṣe di ariyanjiyan nla niyẹn, nigba to ya lawọn ṣọja naa bọ sita, ti wọn si sọ pe awọn ki i da sọrọ ti ko ba kan awọn, Sanwo-Olu gan-an lo ni ki awọn maa sare lọ si Lẹkki, ki ọrọ too di bo ṣe da bayii. Oga awọn ologun naa ni gbogbo ẹri ti awọn ko wa ati aworan to han nibi iṣẹlẹ naa ti fi han pe loootọ, Sanwo-Olu lo ranṣẹ pe awọn.


Lẹyin ọdun mejila ti ko ti sina, ijọba fẹẹ da ina ẹlẹntiriiki pada si ẹkun Guusu ipinlẹ Ondo

Oluṣẹyẹ Iyiade Akurẹ Gbogbo eto lo ti pari lọdọ ijọba lati da ina ẹlẹntiriiki pada si awọn ilu to wa lẹkun Guusu ipinlẹ Ondo lẹyin bii ọdun mejila sẹyin ti wọn ti wa ninu okunkun biribiri. Alaga igbimọ to n mojuto ọrọ atunṣe ina ọba lẹkun Guusu, Ọba Festus Olumoyegun (Oniju ti Iju-Odo), lo sọrọ yii lasiko to n jabọ abajade ipade wọn fun Gomina Rotimi Akeredolu lọfiisi rẹ to wa ni Alagbaka, niluu Akurẹ, lọjọ Ẹti, Furaidee, ọsẹ to kọja. Ọba Olumoyegun fi da gomina loju pe gbogbo igbiyanju ijọba la ti bii ọdun meji aabọ sẹyin lori bi ina yoo ṣe tan pada ko ni i pẹẹ so eso rere. O ni adehun ti wa laarin igbimọ ọhun ati aṣoju ileesẹ BEDC (Benin Electricity Distribution Company) pe ibi ti ina ẹlẹntiriiki to wa ni Ọmọtọṣọ, nijọba ibilẹ Odigbo, ni wọn yoo ti fun awọn ilu to wa lẹkun Guusu ni ina. O ni tayọtayọ loun fi n sọ fun awọn ilu tọrọ kan ki wọn maa reti ina ijọba titi ipari oṣu kọkanla, ọdun ta a wa yii.


Emmanuella, ọmọ ọdun mẹwaa, kọle olowo nla fun iya rẹ

Adefunkẹ Adebiyi,Abẹokuta Iyalẹnu lo jẹ fun ọpọ eeyan nigba ti wọn deede ri fọto ọdọmọdebinrin alawada nni, Emmanuella Samuel, lori ẹka Instagiraamu rẹ pẹlu ile tuntun daradara kan, ti ọmọ naa si kọ akọle sibẹ pe iya oun loun kọ ọ fun. Ko sohun to fa ijọloju naa ju pe ọmọde gbaa ni Emmanuella, gbogbo ọjọ ori rẹ ko ti i ju mẹwaa lọ gẹgẹ ba a ṣe gbọ, bẹẹ ni ko ṣiṣẹ mi-in ju awada to n ṣe lori ayelujara naa lọ. Ṣugbọn lopin ọsẹ ta a lo tan yii, Emmanuella fi han pe loootọ loun kere lọjọ ori, ṣugbọn alubarika ati aranṣe ko kan ọjọ ori ẹni. Niṣe lọmọ naa kọ akọle kan si isalẹ fọto ile to kọ naa, ohun to kọ sibẹ ree: ‘’Mo kọ eyi fun yin, maami. Fun gbogbo adura, ọrọ iyanju ati atilẹyin tẹ ẹ n fun mi. Maami, mo mọ pe ile kekere lẹ sọ pe ẹ fẹ, oun naa ni mo kọ fun yin yii.


Niṣe lọmọ naa kọ akọle kan si isalẹ fọto ile to kọ naa, ohun to kọ sibẹ ree: ‘’Mo kọ eyi fun yin, maami. Fun gbogbo adura, ọrọ iyanju ati atilẹyin tẹ ẹ n fun mi. Maami, mo mọ pe ile kekere lẹ sọ pe ẹ fẹ, oun naa ni mo kọ fun yin yii. Ṣugbọn ẹ foriji mi, nitori mo gbọdọ kọ ile awoṣifila fun yin lọdun to n bọ. Ẹ ma mikan, iyẹn kọ lo maa mu wa wọ ina, iya mi pataki lọdun Keresi. Mo nifẹẹ yin’’ Ẹbun ọdun Keresimesi ni ile ti Emmanuella fun iya ẹ yii gẹgẹ bo ṣe wi, o loun tete fun un silẹ kọdun too de ni.


Ṣugbọn ẹ foriji mi, nitori mo gbọdọ kọ ile awoṣifila fun yin lọdun to n bọ. Ẹ ma mikan, iyẹn kọ lo maa mu wa wọ ina, iya mi pataki lọdun Keresi. Mo nifẹẹ yin’’ Ẹbun ọdun Keresimesi ni ile ti Emmanuella fun iya ẹ yii gẹgẹ bo ṣe wi, o loun tete fun un silẹ kọdun too de ni. Eeyan to n tẹle ọmọdebinrin yii lori ẹka Instagiraamu rẹ din diẹ lẹgbẹrun lọna ẹẹdẹgbẹta (471,000) bẹẹ lo si tun jẹ aṣoju fun ọpọlọpọ ileeṣẹ ti wọn n lo o fun ipolowo ọja, ti wọn si n sanwo to daa fun un.


Eeyan to n tẹle ọmọdebinrin yii lori ẹka Instagiraamu rẹ din diẹ lẹgbẹrun lọna ẹẹdẹgbẹta (471,000) bẹẹ lo si tun jẹ aṣoju fun ọpọlọpọ ileeṣẹ ti wọn n lo o fun ipolowo ọja, ti wọn si n sanwo to daa fun un.